Delegacija Vlade TK posjetila Grad Gradačac - Radio Bet\nDelegacija Vlade Tuzlanskog kantona, predvođena premijerom Denijalom Tulumovićem, u petak je boravila u službenoj posjeti Gradu Gradačcu. Sastanak je bio prilika da se sa gradonačelnikom Edisom Dervišagićem i njegovim saradnicima razgovara o aktivnosti i projektima koji su uz podršku Vlade Tuzlanskog kantona prošle godine realizirani u Gradačcu.\n„Kroz više različitih programa Kantonalna vlada je tokom prošle godine u Gradačcu realizirala realizirala projekte ukupne vrijednosti oko 4,4 miliona KM. Značajan dio ovih sredstava odnosi se na ulaganja, rekonstrukciju i adaptaciju regionalnih putnih pravaca. Također tu su projekti energijske efikasnosti i projekti kapitalnih ulaganja u školske objekte, objekte Općinskog suda i Policijske stanice, vodoprivredne objekte, izgradnju kanalizacione mreže i sl.“, kazao je premijer Tulumović, te dodao da Gradačac i ove godine, u pogledu sufinansiranja razvojnih projekata, može računati na sredstva Vlade Tuzlanskog kantona.\n„Otvorili smo više pitanja, prije svega to su projekti vodosnbdijevanja i zaštite okolice, te sredstvima koja su ove godine planina u okviru Direkcije regionalnih cesta, ali i o projektima koje smo mi kao Grad spremili i sa kojima mislimo aplicirati na programe Kantonalne vlade. Cilj nam je da uskladimo aktivnosti gradske sa kantonalnom administracijom kako bi smo imali što uspješniju realizaciju“, kazao je gradonačelnik Dervišagić.


Ponoš: Srbija ne sme da prizna nezavisnost Kosova i Metohije - Medija centar\nPonoš: Srbija ne sme da prizna nezavisnost Kosova i Metohije\nPredsednički kandidat Ujedinjene Srbije general Zdravko Ponoš, izjavio je da nijedna demokratski izabrana vlast u Srbiji ne sme da prizna nezavisnost Kosova i Metohije.\nPonoš je za Novi magazin kazao da Srbija mora da pomogne svim stanovnicima svoje, kako ističe, južne pokrajine, i Srbima i Albancima, da žive kvalitetnije i u miru.\n„Onog momenta kada je Aleksandar Vučić počeo da koristi Kosovo kao mehanizam dodvoravanja zapadnim silama, tada su kola krenula nizbrdo. Prilično je očigledno da je on i došao na vlast obećavajući da će Kosovo da reši u skladu s interesima zapada. On je dao Prištini sve što je od njega traženo, a Beograd i Srbi na Kosovu nisu dobili ništa“, istakao je on.\nPonoš je s žaljenjem konstatovao da se vlast nije izborila ni za formiranje Zajednice srpskih opština.\n„I sad se on (Vučić) žali naciji kako je prevaren. Ozbiljan predsednik bi se preispitao i rekao: ‘Ne da ne treba da se kandidujem, već moram sam da odem kad sam dozvolio da budem tako izmanipulisan’. Skandalozno je bilo sedenje na hoklici u Vašingtonu, kada je Kosovo nosio kao izbornu donaciju u kampanji Donalda Trampa. To nikada ne bi uradio nijedan odgovoran predsednik države“, naglasio je on.\nDodao je da je Aleksandar Vučić iskoristio Srpsku listu, koja je filijala SNS-a, za stvaranje sopstvene glasačke mašinerije na Kosovu, pod pretnjama i ucenama.\n„Ministri Srpske liste ne zastupaju interese srpskog naroda, već se bave nekim mračnim poslovima“, ocenio je Ponoš.\nRTV KIM,Novi Magazin, Beta


Trojica Hrvata osumnjičena za zvjersko ubijanje 38 Srba u Bradini | Trebinje Live\nTrojica Hrvata osumnjičena za zvjersko ubijanje 38 Srba u Bradini\nPolicijska uprava /PU/ Trebinje dostavila je danas Tužilaštvu BiH dopunu izvještaja protiv tri lica zbog sumnje da su 1992. godine počinili ratni zločin nad civilnima stanovništvom srpske nacionalnosti u selu Bradina, opština Konjic, saopšteno je iz ove uprave.\nPrema nezvaničnim saznanjima Srne, Zvonko Zovko, Ljubo Šimunović i Željko Mlikota osumnjičeni su za ratni zločin i zvjersko ubijanje Srba u Bradini, kada je stradalo 38 stanovnika ovog sela, koje je sravnjeno do temelja.\nNad nedužnim srpskim civilima vršena su najstrašnija iživljavanja, ubijeni su mladići, žene, starci, invalidi, a Sretku Kuljaninu starom između 25 i 28 godina nožem je otkinuta glava, dok su sve kuće u Bradini zapaljene, kao i štale, sušnice i drugi objekti.\nU obrazloženju izvještaja navedeno je da su selo Bradina 25. maja 1992. godine u večernjim časovima napale formacije muslimansko-hrvatske vojske koja je prethodno sa okolnih brda selo, u kojem se nalazilo civilno stanovništvo, napala artiljerijom i drugim oružjem, tako da je bilo okruženo sa svih strana i nije ga bilo moguće napustiti.\n"Napad je trajao cijelu noć, da bi muslimansko-hrvatska vojska u selo ušla sljedećeg dana oko 16.00 časova, kada je nastupilo paljenje srpskih kuća. Srbi su ubijani, a neki odvođeni u Osnovnu školu `Bradina`, nakon čega su preživjeli odvođeni u logor Čelebići u Konjicu", piše u izvještaju.\nProtivpravno uhapšena lica srpske nacionalnosti preživljavala su najveća mučenja, maltretiranja i ponižavanja, a osumnjičeni se terete da su neposredno učestvovali u širem i sistematičnom napadu usmjerenom protiv civilnog srpskog stanovništva na području Bradine.\nCilj etničkog čišćenja koje su sprovodile snage hrvatske i muslimanske vojske bio je da se uspostavi kontrola nad opštinom Konjic, kao i okolinom, te prisiljavajući srpsko stanovništvo da napusti to područje vojska je koristila razne metode sile – ubijanje, premlaćivanje, deložaciju, mučenje, pljačkanje, protivpravno lišavanje slobode, masovne progone i zatvaranje.\nPrema saznanjima Srne, Zovko je osumnjičen da je kao komandant Hrvatske vojske odgovoran što je 25. i 26. maja 1992. godine direktno učestvovao i komandovao jedinicom u napadu na Bradinu, u kojem je poginulo 38 Srba.\nOn je odgovoran i što ništa nije preduzeo da bi spriječio masovna ubistva u selu Bradina, što je teška povreda Ženevske konvencije i kršenje ratnih zakona i običaja.\nOsumnjičeni Šimunović i Mlikota odgovorni su što su kao zapovjednici jedinice u napadu na Bradinu dozvolili ubistvo 38 srpskih civila i što ništa nisu preduzeli da bi spriječili zločin.\nU PU Trebinje kažu da je dopuna izvještaja sastavni dio dokumentovanja zločinačkog poduhvata za područje Konjic.


SSP: Vesić poslao policiju i privatno obezbedjenje na gradjane nezadovoljne projektom metroa\nNi ne slutite koliko je blagotvorno gledanje HOROR filmova\nOvaj magično lep cvet cveta čak 75 puta: Sada je vreme da ga zasadite\nTrik koji čini čuda: Kako da prepolovite jabuku bez noža (video)\nNajlepši je ukras svake bašte, ali veruje se da ga NIKAKO ne treba poklanjati\nImaju najjači adut: Ova 3 znaka zrače samopouzdanjem\nPreporodićete organizam za 40 dana ako jedete OVO!\nBeta 12. oktobra 2021. 17:40\nStranka slobode i pravde (SSP) optužila je zamenika gradonačelnika Beograda Gorana Vesića da je uoči današnje javne rasprave o metrou u Skupštini grada, poslao „policiju i privatno obezbedjenje na gradjane kako bi ih sprečio da kažu da projekat nije po njihovoj meri“.\nPredsednica beogradskog odbora SSP Mila Popović ocenila je da je današnja javna rasprava pokazala da je gradska vlast spremna da „po svaku cenu izgradi metro prema svojim, a ne prema potrebama gradjana“.\n„Vesić je na gradjane poslao policiju, ogradio je javnu instituciju, zatvorio otvorenu sednicu i platio privatno obezbedjenje našim parama. Mi smo došli u svojstvu pre svega gradjana koji su spremni da brane interese svojih komšija i da podsetimo gradsku vlast da centar Beograda nije u Beogradu na vodi, već na Trgu Republike“, navela je Popović a prenela SSP.\nUpitala je „zašto su kažnjeni i ostavljeni bez metroa Novobeogradjani i stanovnici Petlovog i Labudovog brda“.\n„Nećemo dozvoliti da metro bude plaćen po skoro tri puta većoj ceni od one koju smo imali prema projektu iz 2012. i to za metro koji neće povezivati sve delove grada i koji će prolaziti kroz Makiš, narušavajući snabdevanje vodom velikog broja Beogradjana“, navela je predsednica gradskog odbora SSP.\nKo je novi ambasador Amerike u Beogradu\nKirbi: Imenovanje Hila prilika da Vučić ispuni obećanja koja je dao…\nU Beogradu završen protest protiv kriminala vlasti, gradjani poručili…\nOslobodjenje: Vojnik poginuo na Pešteri tokom snimanja promocije…\nBIRN: Krivična prijava protiv Hrkalović za trgovinu uticajem posle…\nFrid: Nominacija Hila sugeriše da je Vašington veoma svestan…\nDjurić: Odnosi Srbije sa Rusijom i Kinom ne izazivaju…\nPredsednica AKS: Tražićemo i dodatno obrazloženje stava VKS,…\nKokanović: Odluka Uprave AKS o štrajku je spin i kupovina…\nU Beogradu završen protest protiv kriminala vlasti, gradjani…\nOslobodjenje: Vojnik poginuo na Pešteri tokom snimanja…


Podrška FCD sindikatima u borbi za radna prava i dostojanstven rad. Fondacija Centar za demokratiju\nFondacija Centar za demokratiju, povodom aktuelnih pregovora o minimalnoj ceni rada, pruža punu podršku sindikatima u njihovom zahtevu da se minimalna cena rada poveća na 39.000 RSD.\nU Srbiji više od 350.000 zaposlenih prima neto minimalac od 32.000 dinara (272 evra) kao redovnu zaradu, a veliki broj zaposlenih prima samo neznatno veću zaradu, što je prihod koji ne dostiže ni nivo već siromašne minimalne potrošačke korpe i kojim se ne mogu zadovoljiti osnovne životne potrebe radnika i njihovih porodica.\nDosadašnji pregovori socijalnih partnera o visini minimalne cene rada ukazuju na sve izvesniji ishod da će radnici koji rade za minimalac i sa njegovim novim povećanjem živeti teško i na granici egzistencije, čime će se dodatno povećati rizici za produbljivanje konstantno rastućeg siromaštva u Srbiji.\nPozivamo partnere u Socijalno-ekonomskom savetu da učine dodatne napore kako bi se kroz značajnije povećanje minimalne cene rada zaposlenima sa najnižim mesečnim primanjima omogućilo da svojim radom obezbede dostojanstven život.\nFondacija Centar za demokratiju će nastaviti rad na jačanju kapaciteta ključnih aktera i unapređenju socijalnog dijaloga, promociji dostojanstvenog rada i širenju znanja i iskustva o neophodnim koracima za trajnije poboljšanje položaja radnika u Srbiji.


Brisel: Sastanak timova za implementaciju : Nadlanu.com\nBrisel: Sastanak timova za implementaciju\nObjavljeno 7. maj 2013. / 10:16:30\n''Očekujemo da timovi sutra pre podne nastave razgovore'', rekla je Maja Kocijančič, portparolka šefice evropske diplomatije Ketrin Ešton.\nBeogradski tim će, kao i prošlog puta predvoditi savetnik predsednika Srbije Marko Đurić, a prištinsku zamenik premijera Hajredin Kuči, dok će Komisiju tokom razgovora predstavljati direktor za proširenje Fernando Đentilini.\nCRNO JOJ SAVRŠENO STOJI: Kaja Ostojić seksi izdanjem oborila…\nPrvi sastanak trebalo bi da počne oko 10.30, a redosled razgovora biće poput ranijih susreta: prvo su na redu bilateralni, a potom i trilateralni sasatnci. Kako saznaje dopisnik Tanjuga iz Brisela, oba tima povratne karte rezervisali su za četvrtak, tako da se očekuje da će ova runda razgovora implementacionih timova možda rezultirati i nekim dogovorom.\nPrva runda razgovora timova za implementaciju je pre dve nedelje završena bez dogovora o planu primene sporazuma koga su 19. aprila u Briselu parafirali potpredsednik vlade Srbije Ivica Dačić i premijer Kosova Hašim Tači.\nPrvi potpredsednik vlade Srbije Aleksandar Vučić izjavio je da je prištinska strana tom prilikom pokušala da nametne rešenja koja nisu deo sporazuma, kao i da će Beograd strogo voditi računa da se primeni samo ono što je predvidjeno u parafiranom dokumentu.\nbriselbriselski sporazumimplementacija sporazumaketrin eštonmarko đurić


Autor Redakcija Kucnilekar\t OdSep 29, 2016\nStručnjaci brinu o vašem zdravlju.\nU četvrtak 29. septembra, u 13 časova, u Mikser house-u Karađorđeva 46, obeležava se „Svetski dan srca“.\nTom prilikom predstavnicima medija obratiće se profesor dr Branko Beleslin, predsednik Udruženja kardiologa Srbije, akademik Vladimir Kostić, predsednik SANU, kao i predstavnik Ministarstva zdravlja. Vrata Miksera će za posetioce biti otvorena od 12 do 20 časova.\nOsim edukativnih predavanja, saveta i preporuka o zdravim životnim navikama, za građane je organizovano računanje pojedinačnog kardiovaskularnog rizika i stanja kardiovaskularnog zdravlja prema tablicama Evropskog društva kardiologa.\n„Svetski dan srca“ se u saradnji sa projektom i kampanjom “25 by 25” Svetske federacije za srce i Svetske zdravstvene organizacije održava pod sloganom „Znanje je moć-čuvaj svoje srce“, a cilj je da se edukacijom i promocijom zdravog života spreče kardiovaskularne bolesti koje su vodeći uzrok smrti u svetu.


Marton: U subotu spomen obeležje na logoru u Stajićevu | Autonomija\nMarton: U subotu spomen obeležje na logoru u Stajićevu\nPredsednik Skupšine Zrenjanina Aleksandar Marton izjavio je večeras da očekuje da će u subotu, 17. oktobra, biti…\nPredsednik Skupšine Zrenjanina Aleksandar Marton izjavio je večeras da očekuje da će u subotu, 17. oktobra, biti postavljeno spomen-obeležje na bivši logor za hrvatske zarobljenike u Stajićevu, kraj Zrenjanina.\nMarton je na tribini u Sremskoj Mitrovici rekao da je, po njegovim saznanjima, država Srbija dala zeleno svetlo za dolazak udruženja iz Hrvatske koja planiraju da postave spomen-obeležje na mesto gde je bio logor za hrvatske ratne zarobljenike iz 1991. godine.\nOn je dodao da će otići u Stajićevo da bi prisustvovao „obeležavanju mesta ljudske sramote“.\n„Nadam se da i u Hrvatskoj ima političara koji su spremni da pomognu srpskim logorašima da postave spomen-ploče na mesta bivših logora“, rekao je Marton i dodao da će u tom slučaju prisustvovati postavljanju obeležja.\nOn je večeras pozvao udruženja srpskih logoraša da hrvatskim vlastima upute takvu inicijativu.


Izabrana srpska olimpijska ekipa iz informatike Izabrana srpska olimpijska ekipa iz informatike – Personal magazin\nJuče je završena četvrta Srpska informatička olimpijada za učenike osnovnih i srednjih škola. Organizatori olimpijade su Ministratsvo prosvete, Ministarstvo nauke i tehnološkog razvoja i Društvo matematičara Srbije, a domaćini takmičenja…\nJuče je završena četvrta Srpska informatička olimpijada za učenike osnovnih i srednjih škola. Organizatori olimpijade su Ministratsvo prosvete, Ministarstvo nauke i tehnološkog razvoja i Društvo matematičara Srbije, a domaćini takmičenja bili su Računarski fakultet i Računarska gimnazija. Na osnovu ukupnih rezultata poznato je četvoro učenika osnovnih škola koji će sačinjavati srpsku olimpijsku ekipu koja će nas predstavljati na četvrtoj Balkanijadi iz informatike u julu u Bosni i Hercegovini.\nNaši najbolji mladi informatičari su:\nAndrej Ivašković, OŠ pri Matematičkoj gimnaziji, Beograd\nNikola Kostić, OŠ pri Matematičkoj gimnaziji, Beograd\nIvan Dejković, OŠ „Vožd Karađorđe“, Niš\nDimitrije Erdeljan, OŠ „Jovan Jovanović Zmaj“, Novi Sad\nČetiri najbolja srednjoškolca iz Srbije predstavljaće nas na 22.-oj Međunarodnoj informatičkoj olimpijadi, koja će se održati od 14. do 21. avgusta u Kanadi. To su:\nDušan Zdravković, Gimnazija „Svetozar Marković“, Niš\nBoris Grubić, Gimnazija „Jovan Jovanović Zmaj“, Novi Sad\nDvanaest najbolje plasiranih maturanata dobilo je stipendije za četvorogodišnje studije na Računarskom fakultetu:\nUglješa Stojanović, Računarska gimnazija, Beograd\nNikola Mrkšić, Matematička gimnazija, Beograd\nDušan Perović, Matematička gimnazija, Beograd\nStefan Stanković, Gimnazija, Smederevo\nMladen Čičić, Gimnazija, Velika Plana\nSrđan Krivokapić, Računarska gimnazija, Beograd\nLjiljana Rajačić, Matematička gimnazija, Beograd\nHristina Zlateska, Matematička gimnazija, Beograd\nSanja Delčev, Matematička gimnazija, Beograd\nMihajlo Cekić, Matematička gimnazija, Beograd\nČestitke pobednicima kao i ostalim takmičarima preneli su Ana Kaplarević-Mališić, predsednik Komisije za takmičenja, Katarina Milanović, predstavnik kompanije Microsoft i Ljiljana Bjeličić, predstavnik Računarske gimnazije. Kompanije Microsoft i ComTrade IT Solutions and Services nagradile su naše najbolje informatičare.\nIzabrana srpska olimpijska ekipa iz informatike was last modified: May 31st, 2010 by Redakcija\nComTrade IT Solutions and ServicesInformatikaMicrosoftSrpska informatička olimpijada


Oglašena prodaja Geneks kule na Novom Beogradu, OVO je početna cena – NBGD Vesti\nAutor nbgdvesti on 21. aprila 2022.\nAgencija za licenciranje stečajnih upravnika kao stečajni upravnik oglasila je danas prodaju Geneks kule ili Zapadne kapije Beograda, zgrade u vlasništvu spoljnotrgovinske firme Generaleksport, za 23. maj, po početnoj ceni od dve milijarde dinara (2.086 705 183).\nPotencijalni kupci će Agenciji za licenciranje stečajnih upravnika morati da uplate 900.000 dinara za dokumentaciju i depozit od 834,68 miliona dinara ili polože neopozivu prvoklasnu bankarsku garanciju, naplativu na prvi poziv, najkasnije do 16. maja.\nZapadna kapija Beograda prodaje se u viđenom stanju posle nekoliko neuspešnih pokušaja prodaje u poslednjih desetak godina.\nKula se sastoji od 28 poslovnih celina i ima 38 spratova sa skoro 15.000 kvadratnih metara poslovnog prostora, plus garaže. Šest spratova je za sada izdato u zakup, a ostali prostor je prazan zbog neisplativosti uključenja grejanja i vode samo za deo zgrade jer je građena u celinama od po šest spratova.


LSV: Naši poslanici su bojkotovali rad Skupštine | Autonomija\nLSV: Naši poslanici su bojkotovali rad Skupštine\n"LSV nije učestvovala na sastanku dela opozicije, jer na njega nisu bili ni pozvani"\nLiga socijaldemokrata Vojvodine (LSV) saopštila je da su njeni poslanici danas potpuno bojkotovali učešće i rad na sednici Narodne skupštine Srbije, uključujući i sednice skupštinskih odbora u kojima ima članove.\nU saopštenju za javnost LSV je je navela da je „neistina“ da su poslanici LSV na bilo koji način danas učestvovali u radu parlamenta.\n„Neistina da smo na bilo koji način učestvovali u današnjem radu parlamenta služi samo tome da se i dalje vodi negativna kampanja protiv LSV, od Dveri i njima sličnih pojedinih članica Saveza za Srbiju“, piše u saopštenju Lige.\nU saopštenju piše da „poslanici LSV i danas obavljaju svoje radne zadatke, ali da zbog bojkota nisu uzeli putne troškove“.\nKako su naveli, jedina razlika između poslanika LSV i pojedinih stranaka SzS u pogledu današnjeg rada Narodne skupštine Srbije, je u tome što „LSV nije učestvovala na sastanku dela opozicije, jer na njega nisu bili ni pozvani“.\n„Verujemo, upravo zato da bi mogli da protiv LSV šire ovakve neistine. Očekujemo od svih medija koji su objavili suprotno, da sada objave istinitu vest“, dodala je LSV.


BiH: Visoki predstavnik izazvao reakcije komentarima o Danu Republike Srpske\nBy Mladen Dragojlovic / Објављено на: January 13, 2020\nProslavljanje Dana RS 9. januara pokazuje očigledno nepoštivanje vladavine prava i otvoreno nepoštivanje sudskih odluka. Ustavni sud BiH odlučivao je o usklađenosti 9. januara kao Dana RS sa Ustavom BiH te utvrdio da je obeležavanje tog dana neustavno, smatra visoko predstavnik međunarodne zajednice u BiH, Valentin Inzko.\nPonovivši da se ne protivi Danu RS ukoliko se on organizuje i obeleežava u skladu sa postojećim zakonskim okvirom, visoki predstavnik Inzko je kontatovao da je “poštovanje vladavine prava preduslov za svaku modernu demokratiju. Vladavina prava nije švedski sto koji daje mogućnost izbora. Odluke Ustavnog suda BiH su konačne i obavezujuće i moraju se poštovati u celoj BiH.” Dalje je istakao da je “obeležavanje Dana RS na način koji vređa ili zastrašuje druge građane, uključujući i povratničke zajednice, van svakog razuma i da ga nadležni pravosudni organi moraju sankcionirati.”\nU poslednjih nekoliko dana, naglasio je, takođe smo često bili svedoci pogrešnog predstavljanja statusa države Bosne i Hercegovine i odnosa između entiteta i države.\n“Ustav jasno definiše Bosnu i Hercegovinu kao državu koja se sastoji od dva entiteta, Federacije BiH i Republike Srpske. Ona nije sastavljena od dva entiteta, kao što se uporno i pogrešno tvrdi. Bosna i Hercegovina je međunarodno priznata država, čiji suverenitet i teritorijalni integritet su zagarantovani Opštim okvirnim sporazumom za mir, Ustavom BiH i međunarodnim pravom – dakle upravo ono što entiteti nisu. U skladu s tim, Republika Srpska nije država, kao što tvrdi član Predsedništva Dodik. U skladu sa Mirovnim sporazumom, entiteti nemaju pravo na otcepljenje i postoje samo na osnovu Ustava BiH. Entiteti nisu države, bez obzira na to koliko često neko tvrdio suprotno,” rekao je visoki predstavnik. Zbog toga će o netačnim tvrdnjama o državnosti RS biti podnesen izveštaj Savetu bezbednosti UN.\nKonačno, bez obzira na pokušaje izvrtanja činjenica o državnom pravosuđu, ono je čvrsto utemeljeno u Daytonskom mirovnom sporazumu i Ustavu. “Ustavni sud je ključna daytonska institucija sa isključivom nadležnošću za rešavanje sporova između različitih nivoa vlasti. Prisustvo međunarodnih sudija u Ustavnom sudu BiH u Daytonu su podržali svi i ono ostaje od ključne važnosti kada se osporavaju sami temelji Ustava. Nepoštivanje vladavine prava u slučaju neustavnog obeležavanja Dana RS, 9. januara, veoma je glasan argument za nastavak postojećih aranžmana”, rekao je visoki predstavnik Inzko.\nZvaničnici Republike Srpske oštro su reagovali na ove komentare, uključujući člana Predsedništva BiH Milorada Dodika, koji je rekao da je „RS osnovana sa namerom da postane nezavisna država“. Drugi zvaničnici su rekli da „Inzko laže i pogrešno tumači činjenice“. Jedna grupa njih rekla je da će kontaktirati Savet bezbednosti UN-a kako bi se žalili na Inckov “selektivni pristup”. Šef Kluba srpskih poslanika u Predstavničkom domu Parlamentarne skupštine BiH Nenad Stevandić rekao je da će Republika Srpska prijaviti visokog predstavnika Valentina Inzka Savetu bezbednosti UN-a zbog ignorisanja vehabija i ekstremističkih pokreta u BiH.”/ibna


Na sastanku Stručno operativnog tima pri Štabu za vanredne situacije konstatovano je da je epidemiološka situacija na teritoriji opštine Dimitrovgrad nepromenjena u odnosu na jučerašnji dan. Ovo je u telefonskom razgovoru za FAR rekao komandant Opštinskog štaba Vladica Dimitrov i dodao da se oko 130 ljudi nalazi u izolaciji. Prema njegovim rečima radi se o licima iz kontakta i o onima koji su u Dimitrovgrad došli iz drugih područja.\nThe post Vladica Dimitrov: U Dimitrovgradu nema novih slučajeva koronavirusa, 130 lica u izolaciji appeared first on Far.\nPredhodnoDanas počinje online nastava i za srednjoškolce. Nastavni sadržaji na RTS 2 i RTS 3\nSledećeMinistar Zlatibor Lončar: Kinezi kažu da će trebati 29 dana za stabilizaciju stanja sa korona virusom\n160 mališana usavršavalo skijanje na Pamporovu\nTigar tyres – konkurs za radno mesto – Kontrolor troškova Aktivnosti SF (BSC)


Sonja Šulović prvi laureat "Vip iskorak" nagrade Sonja Šulović prvi laureat “Vip iskorak” nagrade – Personal magazin\nSonja Šulović prvi laureat “Vip iskorak” nagrade\nVip mobile i Beogradski festival igre dodelili nagradu za doprinos popularizaciji umetničke igre Beograd, 17.10.2014. – U okviru izložbe fotografija sa 11. Beogradskog festivala igre, koja je sinoć otvorena u…\nVip mobile i Beogradski festival igre dodelili nagradu za doprinos popularizaciji umetničke igre\nBeograd, 17.10.2014. – U okviru izložbe fotografija sa 11. Beogradskog festivala igre, koja je sinoć otvorena u galeriji Štab, novinarki dnevnog lista Blic, Sonji Šulović, dodeljena je nagrada „Vip iskorak“. Odlukom stručnog žirija odabran je prvi laureat novinarske nagrade za doprinos popularizaciji umetničke igre u Srbiji, a priznanje je uručio Andreas Graf, direktor/CFO kompanije Vip mobile, koja je već sedam godina generalni sponzor festivala.\n„Zahvaljujem se Vipu, Beogradskom festivalu igre i Aji Jung na tome što cene trud novinara da upoznaju i predstave jednu tako kompleksnu igru i široj publici malo poznatu umetnost kao što je baletska. Uvek je zadovoljstvo raditi sa profesionalcima, pa se nadam da ćemo i u budućnosti nastaviti da „igramo“ zajedno“, izjavila je Sonja Šulović, koja je svojim radom doprinela popularizaciji igre isprativši celokupan program i aktivnosti festivala.\nNagrada ima za cilj da afirmiše novinare i redakcije kulture, da predstavi savremene načine i mogućnosti najavljivanja i praćenja umetničkih događaja, kao i da ohrabri medije u kreiranju nove pozorišne i baletske publike. Nagrada za kontinuirano i autentično praćenje inostrane i domaće plesne scene će se od 2014. godine dodeljivati svake godine, u periodu između dve edicije Beogradskog festivala igre.\nIzložba fotografija Jelene Ćalasan, nastalih iza kulisa 11. Beogradskog festivala igre, otvorena je za sve posetioce danas u periodu od 16 do 22 časova. Fotografije ilustruju proces nastajanja predstava koje su oduševile beogradsku publiku, posebnu atmosferu teatra tokom priprema igrača, koreografa i pozorišnih tehničara. U okviru programa „Vip talenti“, autorka će danas održati i kreativnu foto radionicu za najmlađe ljubitelje umetničke igre.\nSonja Šulović prvi laureat “Vip iskorak” nagrade was last modified: October 17th, 2014 by Redakcija\nSonja ŠulovićVipVip iskorak\nApple predstavio 27-inčni iMac sa Retina 5K Ekranom\nSamsung otvara kulinarsku učionicu


"Teško je prognozirati o aplikaciji za kandidatski status u EU" - Klix.ba\nNikola Špirić "Teško je prognozirati o aplikaciji za kandidatski status u EU"\n"Teško je prognozirati o aplikaciji za kandidatski status u EU"\n21.1.2011. u 22:12\nPredsjedavajući Savjeta ministara BiH Nikola Špirić ocijenio je da je veoma teško prognozirati da li će BiH ove godine moći da aplicira za kandidatski status u EU.\n"Ostvarili smo dobar napredak na evropskom putu, ispunili mnogobrojne uslove EU. Ukinut je i vizni režim, ali imamo još obaveza i zadataka. Ipak, mislim da je nerealno da u toku ove godine uđemo u fazu pregovora o pridruženju EU i u slučaju da podnesemo aplikaciju", rekao je Špirić.\nPoslanik SNSD-a u parlamentu BiH Slavko Jovičić smatra da Brisel u BiH podržava "stanje jedinstvenog međunarodnog protektorata u Evropi, a navodno se jako brine za evropski put zemlje".\n"Sve to govori o licemjerju evropske politike u zemlji", rekao je za Jovičić.\nAmbasador SAD u BiH Patrick Moon kaže da je integracija u EU i NATO jedini održivi put za BiH, a da bi u suprotnom zemlja mogla da bude suočena sa političkom i ekonomskom stagnacijom.\n"SAD su uložile mnogo u političkom i finansijskom smislu u BiH. I dalje ćemo nastaviti sa angažmanom u zemlji, ali dogovor o novoj vlasti i napretku zemlje na putu ka EU i NATO-u moraju postići domaći lideri", istakao je Moon.\nU Briselu se pripremaju nove, efikasnije mjere podrške evrointegraciji BiH, ali navodno još nema konsenzusa o mogućem uvođenju sankcija domaćim akterima za koje se utvrdi da "blokiraju evropski put BiH".\nU kancelariji visokog predstavnika za spoljnu politiku i sigurnost Catherine Ashton rečeno je da Brisel razmatra mjere koje bi doprinijele ubrzanju eurointegracija BiH. Prema nezvaničnim informacijama, moguće sankcije bi podrazumevale uskraćivanje pomoći EU, zamrzavanje sredstava političara, ali i zabranu ulaska u EU.\nSkupština TK 0\nSulejman Brkić ostaje ministar policije u Tuzli, prijedlog smjene nije imao većinu\nPodrška ministarstva 0\nSud u Sarajevu 0\nKomemoracija u Sarajevu 10


Sremska govedina u Turskoj - Agro TV\nSremska govedina u Turskoj\nNovi kontigent goveđeg mesa uskoro kreće ka Turskoj iz mesne industrije ’Srem Šid’. Svi kapaciteti mesnog giganta su u funkciji, a raspoloživo ljudstvo je aktivirano za potrebe izvoza.\nNova porudžbina je namenjena turskoj humanitarnoj organizaciji „Kizilej“, a povodom proslave Kurban bajrama koji ova organizacija pomaže u 51 državi sveta.\nIz „Srem Šida“ put Turske u narednih nekoliko dana biće isporučeno meso obrađeno sa oko 800 grla goveda. Turska organizacija koja je na tenderu povodom Kurban bajrama dala svoje poverenje mesnoj industriji iz Šida nada se produženju saradnje jer su veoma zadovoljni poslom koji se obavlja.\n– Veoma smo zadovoljni saradnjom koju smo ostvarili ovde u „Srem Šidu“. Nadamo se da ćemo nastaviti i u narednom periodu saradnju. Nakon odrađenog posla meso šaljemo širom sveta za proslavu našeg praznika – kaže Sulejman Islamoglu, zamenik direktora turskog „Kizileja“.\nU „Srem Šidu“ koji ispunjava sve uslove za izvoz u Tursku, kad su u pitanju neophodne dozvole, linija pangleraja je u punom radnom kapacitetu. Radnici su zadovoljni s obzirom na to da je u pitanju, prema najavama, početak distribucije za područje koje zahteva halal sertifikat.\nNa dnevnoj bazi za četiri dana, koliko je potrebno da se obradi 800 grla goveda, biće odrađeno po 200. Kontrola posla koji se obavlja prema savremenim metodama uz poštovanje svih zahteva za islamsko tržište je prisutna svakodnevno.\nPosle posla koji će biti završen u predviđenim rokovima i ispoštovan prema zacrtanim planovima očekivanja su da će „Srem Šid“ nastaviti sa plasmanom robe na tržište Turske.


Jeftini letovi iz Afganistana do Karipske Holandije - Avio karte Afganistan Karipska Holandija - eSky.rs\nAvio karte iz Afganistana do Karipske Holandije\nPretražite letove iz Afganistana do Karipske Holandije\nProverite najbolje prilike za letove iz Afganistana do Karipske Holandije\n✔ Postoje li posebne ponude za letove iz Afganistana do Karipske Holandije na eSky.rs?\n✔ Mogu li se pobrinuti za osiguranje prilikom rezervacije leta iz Afganistana do Karipske Holandije?\n✔ Ako rezervišem let iz Afganistana do Karipske Holandije, mogu li da rezervišem ujedno i smeštaj?\n✔ Koje avio-kompanije nude letove iz Afganistana do Karipske Holandije?\nBudite sigurni, da na eSky.rs ponuda letova iz Afganistana do Karipske Holandije uključuje ne samo niskotarifne avio-kompanije, već i one koje su specijalizovane za visoki standard.


Osnovano Udruženje za promociju kulturne raznolikosti ''Alia Mundi''\nOsnovano Udruženje za promociju kulturne raznolikosti ”Alia Mundi”\nUdruženje za promociju kulturne raznolikosti „Alia Mundi“ pre svega za cilj ima promociju ideje kulturne raznolikosti, zatim promociju kulturne raznolikosti u okviru srpske kulture, te podizanje svesti o značaju očuvanja srpske kulturne baštine. Rad Udruženja će upravo biti baziran na ova tri postulata.\nU okviru svog rada Udruženje „Alia Mundi“ će nastojati da kroz brojne kulturne, umetničke, književne i naučne projekte skrene pažnju na različite aspekte kultura sveta, ali će takođe i nastojati da skrene pažnju na zaboravljene, a značajne aspekte srpske kulture i njene baštine. Koncept ideje kulturne raznolikosti biće razrađen kroz različite vidove, kako kulturnog, tako i umetničkog te naučnog rada.\nPosebnu pažnju Udruženje će pokloniti izdavačkoj delatnosti. Objavljivaće knjige u kojima se obrađuju teme vezane za ideju kulturne raznolikosti, knjige koje govore o različitim fenomenima karakterističnim za određene kulture sveta, zatim će objavljivati književne prevode, te beletristiku koja se svojom tematikom oslanja na ideju kulturne raznolikosti, i što je najvažnije, knjige koje svojom tematikom nastoje da od zaborava otrgnu kako materijalno, tako i nematerijalno nasleđe srpske kulture. Cilj Udruženje „Alia Mundi“ je da svojom izdavačkom delatnošću vrati onu prvobitnu funkciju knjige, a to je da ona bude sredstvo obrazovanja. Kroz svoja izdanja Udruženje će nastojati da edukuje svoje čitaoce, kako bi nakon svake pročitane knjige bili bogatiji za još jedno značajno iskustvo.\nSvoj rad u oblasti kulture Udruženje „Alia Mundi“ će sprovoditi i kroz dva medija čije je izdavač. Radi se o magazinu „Alia Mundi“ za kulturnu raznolikost koji svojom jasno utvrđenom koncepcijom objedinjuje sve postavljene ciljeve rada samog Udruženja, kao i o veb-portalu „ISTOČNI BISER“ koji svojom jedinstvenom koncepcijom nastoji da promoviše kulture Istoka, ali i da ukaže na povezanost srpske kulture sa istočnjačkim kulturama, te da kroz svakodnevno praćenje medijske scene u Srbiji u oblasti kulture, pokaže u kojoj meri Srbija zapravo sarađuje sa zemljama Istoka. Udruženje će takođe nastojati i da se kulturno poveže sa državama regiona i na taj način postigne kulturno i duhovno jedinstvo naroda koji su nekada delili istu teritoriju, jezik i kulturu.\nUdruženje će biti otvoreno za saradnju kako sa pojedincima, tako i sa institucijama, pre svega delatnicima u oblasti kulture i umetnosti. Kroz različite projekte, aktivnosti, radionice, Udruženje će sprovoditi svoju osnovnu misiju, a to je promocija ideje kulturne raznolikosti, te promociji tolerancije kao jednom od postulata na kome treba da počiva svako razvijeno, kulturno i duhovno osvešteno društvo.\nKako ideja kulturne raznolikosti sve više dobija na značaju u svetu, a kako je ona u srpskom društvu koje je i samo multikulturalno i kulturno raznoliko, više nego potrebna kako bi se ono što pre i što bolje uključilo u evropske i svetske tokove, tako je osnivanje Udruženje za promociju kulturne raznolikosti „Alia Mundi“ bio logični sled i nasušna potreba srpske kulture i njenog razvoja u današnjem kulturno raznolikom svetu.\nDr Ana Stjelja, osnivač Udruženja za promociju kulturne raznolikosti „Alia Mundi“\nZa kulturnu saradnju, zainteresovani pojedinci i institucije mogu posetite veb-stranicu udruženja ili se javiti na imejl udruženja


CTP Invest nastavlja da širi najveći industrijski park u Srbiji - logistikaitransport.com\nHolandska firma CTP Invest je vodeći vlasnik i operator poslovno-industrijskih parkova u Centralno- Istočnoj Evropi. Portfolio kompanije obuhvata preko 6,3 miliona kvadrata poslovno-industrijskog prostora u 7 zemalja širom CEE, u kojima se nalazi preko 500 renomiranih klijenata iz raznih industrija, kao što su Pepsico, Tehnomanija, BMTS, Yanfeng, DHL, IBM, Oracle, Bridgestone, Honeywell, Lufthansa itd.\nOd početka poslovanja u Srbiji u Septembru 2017. godine, CTP je pokrenuo brojne projekte i trenutno u svom portfoliju poseduje 7 objekata , dok je još 6 objekata u fazi izgradnje, odnosno projektovanja, čime je došao do ukupne površine od 355.000 kvadrata prostora, što CTP dovodi na lidersku poziciju na Tržištu Industrijskih nekretnina u Srbiji, sa preko 64% tržišnog učešća i indeksom popunjenosti prostora od 96%.\nUz značajne investicije u Beogradu, Novom Sadu i Kragujevcu, CTP nastavlja sa širenjem svog portfolija i privodi kraju izgradnju drugog objekta u Novim Banovcima, u okviru najvećeg industrijskog parka u Srbiji – CTPark Beograd Sever – koji će tržištu ponuditi dodatnih 30.000m2 prostora premijum A klase. Izgradnja drugog objekta sledi uspešnu izgradnju i izdavanje prvog objekta “NBC2” od 20.000m2 i akviziciju Eyemaxx Beta površine 30.000m2, zajedno sa dodatnim zemljištem sa potencijalom za izgradnju 15.000m2.\nU nameri da izgradi jedan od najvećih industrijskih parkova u Srbiji, kompanija CTP Invest kupila je zemljište površine 15,3 hektara tokom 2019. godine. Radovi na izgradnji prvog objekta u okviru industrijskog parka su završeni u Decembru 2020. kada se prvi zakupac – Tehnomanija, uselio i zakupio ceo objekat.\nGlavna odlika CTPark Beograd Sever, pored kvaliteta, jeste i odlična lokacija. Naime, Park je strateški pozicioniran između dva najveća grada u Srbiji – Beograda i Novog Sada, neposredno uz Autoput A1 (E75). Lokacija pored same raskrsnice Novi Banovci daje mogućnost jednostavnog pristupa auto-putevima, što je od velike važnosti za buduće investitore. Takođe, značajna prednost je odlična povezanost sa Novim Sadom, Beogradom, Nišom, kao i Zagrebom, Budimpeštom i Temišvarom, Solunom, Sofijom itd.\nModeran prostor i odlična pozicioniranost CTParka Beograd Sever pogodni su za “first mile” logistiku (dopremanje robe do prodavca ili distributera) i proizvodnju. Udaljenost od centra Beograda od samo 20 kilometara, blizina Novog Sada, Inđije, Batajnice, Stare Pazove i okolnih mesta predstavljaju posebnu pogodnost, zbog lako dostupne radne snage. Naime, područje koje pokriva 2,5 miliona ljudi može se obići za svega 40 minuta vožnje.\nFinalizacija izgradnje objekta NBC1 planiran je za Avgust 2021. godine, kada se očekuju primopredaje prostora sa prvim zakupcima, a iz kompanije ističu da su otvoreni za saradnju kako sa malim i velikim domaćim kompanijama, tako i sa inostranim partnerima, kao i da kompanija ima dugoročne planove u Srbiji i veliku zainteresovanost za dalja ulaganja – ’’Sa našim klijentima stvaramo dugoročna partnerstva, mi ne gradimo samo objekte, već gradimo partnerstva, a isporučujemo business smart rešenja koja ne služe samo potrebama naših klijenata, već potrebama njihovih zaposlenih, kao i potrebama lokalnih zajednica’’.\nEKSPANZIJE ŠIROM SRBIJE\nPored CTPark Beograd Sever, u julu 2019. godine, Kompanija CTP Invest je izgradila objekat od 14.000 m2 (SIM1), kao dodatak u okviru CTPark Beograd Zapad u Šimanovcima. Investicija od 5.000.000 evra je završena u rekordnom roku i objekat je u potpunosti izdat klijentima SIKA i Emmezeta. U okviru CTPark Belgrade West, CTP poseduje još jedan objekat (SIM2) u kojem posluje renomirana kompanija Phoenix Pharma.\nTokom 2021. godine kompanija planira i početak radova na još jednom objektu u okviru CTPark Beograd Zapad. Objekat SIM3 će ponuditi dodatnih 7.000 m2 premijum industrijskog prostora A klase tržištu, a završetak izgradnje je planiran za kraj 2020. godine.\nUz Beograd, CTP je trenutno aktivan i u drugim gradovima Srbije. Kompanija je tokom 2019. godine u okviru CTPark Kragujevac izgradila objekat od 25.000 m2 – objekat KRG1. CTPark Kragujevac nalazi se severno od Kragujevca, na glavnoj severno – južnoj arteriji koja povezuje Srbiju sa severnom Evropom. Izgradnja i isporuka objekta je završena u rekordnom roku – naime u januaru 2019. godine kupljeno je zemljište za ciljem daljeg razvoja objekta, a zakupac Yanfeng Automotive Interiors je već u novembru ušao u novoizgrađen prostor i započeo proizvodnju. Yanfeng Automotive Interiors svetski je lider u proizvodnji automobilskog enterijera. Sa sedištem u Šangaju, kompanija ima oko 118 proizvodnih pogona i tehničkih centara u 20 zemalja i više od 32.000 zaposlenih širom sveta, koji dizajniraju, razvijaju i proizvode unutrašnje komponente za sve proizvođače automobila. Fabrika u Kragujevcu je prva te kompanije u Srbiji, ostrojenje projektovano za 800 zaposlenih. Pored Yanfeng Automotive Interiors, u okviru objekta se se tokom 2021. Godine useljava još jedna divizija kompanije Yanfeng, i to Yanfeng Safety systems, koja će zakupiti površinu od 5.000m2 u okviru objekta.\nCTP u Maju 2021. Godine uspešno i u rekordnom roku završio izgradnju proizvodnog objekta KRG2, veličine 30.000 m2 i predao klijentu Yanfeng Seating koji će Gradu Kragujevcu doneti preko 350 radnih mesta.\nU Novom Sadu, koji nosi epitet jednog od najvećih istraživačkih i obrazovnih centara u centralno-istočnoj Evropi, kompanija je uspešno završila izgradnju prvog objekta u okviru CTPark Novi Sad – NVS1. Objekat predstavlja jednu od najmodernijih fabrika u Srbiji. Tokom 2020. godine, prvi zakupac – BMTS Technology (Bosch Mahle Turbo Systems) ulazi u prostor i započinje svoju proizvodnju. BMTS Technology je jedan od vodećih proizvođača turbina (turbočardžera) na svetu.\nPored BMTS, u okviru objekta, svetski renomirana kompanija Continental se tokom Aprila uselila u objekat, u kojem će se raditi na razvoju napredne elektronike za automobilsku industriju, te će u samom pogonu raditi veliki broj inženjera.\nCTP će u Beogradu graditi najveći logistički centar u Srbiji\nElektrični Still RX60 bolji od viljuškara sa motorom na unutrašnjim sagorevanjem\nWeb platforma za polovne viljuškare


Bez dogovora na razgovorima o statusu Kosova | RUBRIKE | DW | 11.03.2007\nBez dogovora na razgovorima o statusu Kosova\nPregovori se iz Beča i nadležnosti Beograda i Prištine krajem meseca sele u Njujork u Savet bezbendosti Ujedinjenih nacija\nKako dalje u rešavanju kosovskog pitanja: međunarodni posrednik Marti Ahtisari u palati Hofburg\nKosovo bi nezavisnost moglo da proglasi već u naredna četiri meseca a Srbija neće upotrebiti silu da to spreči. Tako će, sudeći prema izjavama učesnika bečkog samita o statusu ove teritorije, biti rešeno kosovsko pitanje. Najviše zvaničnike Srbije i Kosova na razmenu mišljenja je bio pozvao specijalni izaslanik Ujedinjenih nacija Marti Ahtisari. Nakon čitavog dana razgovora u palati Hofburg u centru austrijske prestonice Ahtisari je zaključio:\n«Ovime je završena dvonedeljna runda intenzivnih konsultacija o mom predlogu za sveobuhvatno rešenje statusa Kosova. Prošli smo kroz čitav dokument, član po član. Glavni cilj sastanka bio je da dvema stranama pružimo još jednu priliku da objasne svoja stanovišta i umanje razlike. Na žalost, one nisu bile spremne da odstupe od ranije iznetih stavova. Imajući to u vidu, moj preldog predstavlja realan kompromis jer omogućava Kosovu da funkcioniše a istovremeno udovoljava potrebama srpske i drugih manjinskih zajendica na Kosovu. Ovim sastankom su završeni pregovori koji su trajali 14 meseci tokom kojih je moj tim, uz snažnu podršku međunarodne zajednice, organizovao 17 rundi direktnih pregovora dvaju strana i 26 ekspertskih misija u Beograd i Prištinu. Nadao sam se da će uz sve te napore ovaj proces dovesti do sporazuma postignutog pregovorima. Nakon njega sam, međutim, uveren da stavovi dvaju strana o statusu Kosova nemaju zajedničkog osnova za postizanje sporazuma. To neće promeniti nikakvi novi pregovori. Čvrsto sam uveren da je potencijal za pregovore iscrpljen. Istovremeno, hitno je potrebno održivo rešenje za status Kosova. Rešenje nije samo u interesu naroda Kosova već je od vitalnog interesa za stabilnost regiona. Zato nameravam da posle ovog sastanka zaključim svoj predlog i do kraja meseca ga predam Savetu bezbednosti.»\nMarti Ahtisari je nagovestio da će u završnom tekstu predloga konkretno imenovati budući status Kosova. U aktuelnoj verziji pokrajini se daje pravo da zatraži članstvo u Ujedinjenim nacijama ali bi razvoj civilnihi struktura u Prištini nadgledala misija Evropske unije dok bi bezbednost i dalje garantovale trupe NATO. Kosovski predsednik Fatmir Sejdiu time je zadovoljan:\n«Ovi važni razgovori imali su za cilj okončanje ovog procesa. Paket predsednika Ahtisarija za nas je veoma bolan kompromis koji smo prihvatili u nadi da će proces biti brže završen i imajući na umu da odluku o ovom pitanju treba da donese Savet bezbendosti Ujedinjenih nacija. Kosovo ima jasan politički cilj: nezavisnost i suverenitet, međunarodno priznanje države Kosovo i njen ukazak u zajednicu slobodnih nacija. Nezavsna država Kosovo biće dom za sve narode koji u njoj žive: za više od 90 odsto stanovnika koji su Albanci ali i za manjine. Nezavisno Kosovo biće važan faktor stablinsti u regionu jer će sprovoditi sve što omogućava dobre odnose sa svim zemljama u susdestvu, uključujući i buduću novu Srbiju. Time ćemo direktno podsticati napredak na zajedničkom putu slobodnih i suverenih država u evro-atlantske procese i integracije. Kosovo je međunarodno-pravno jednistven slučaj a narod Kosova nikada ne može da zaboravi tragedije kroz koje je prošao poslednjih decenija, posebno poslednje ratno krovoproliće koje je izazvala srpska agresija.»\nKosovski premijer Agim Čeku je precizirao kada će pokrajinski parlament proglasiti nezavisnu državu:\n«Očekujemo da što pre, već u prvoj polovini ove godine, bude usvojena nova rezolucija Ujedinjenih nacija. Ta rezolucija će zameniti aktuelnu 1244, podržati paket Martija Ahtisarija i dati novi mandat civilnom i vojonom prisustvu na Kosovu. Prihvatanjem Ahtisarijevog paketa, koji će sigurno biti nezavisnost za Kosovo, Kosovo će zaista i postati nezavisno a pojedinačne države će moći da priznaju Kosovo kao nezavisnu državu. Ovo nije bilateralni proces između nas i Beograda jer smo mi uspostavili snažno partnerstvo sa međunarodnom zajednicom. Ovo je internacionalni proces u kojem će konačnu odluku doneti Ujedinjene nacije. Mi ćemo voditi računa da svaku odluku donesemo u tesnom partnerstvu sa međunarodnom zajednicom.»\nSrpski predsedik Boris Tadić poručio je da Beograd neće upotrebiti silu.\n/izjavu predsednika Srbije Borisa Tadića možete čuti u RealAudio formatu/\nSrpski premijer Vojislav Koštunica ponovo je upozorio da bi davanje nezavisnosti Kosovu protiv volje Beograda značilo kršenje međunarodnog prava i stvaranje presedana koji bi uticao na rešavanje sličnih konflikata u budućnosti:\n«Puno se govori o šteti koja će Srbiji biti naneta eventualnom odlukom o nezavisnosti. Više je nego značajna i šteta koja bi bila naneta međuanrodnom poretku, stabilnosti i miru u svetu, mnogim zemljama na svetu. Pozivajući se na povelju Ujedinjenih nacija i njen princip teritorijalnog integriteta i suvereniteta postojećih država, Srbija brani međunarodni poredak i stabilnost u mnogim drugim državama. Čim je počelo da se govori o budućoj nezavisnosti Kosova pojavile su se mnoge nove karte Evrope, i ne samo Evrope, sa još nekim novim državama. Oni koji neodgovorno krše terirotijalni integritet i suverenitet Srbije trebalo bi o tome da razmisle. Nije to samo pitanje Srbije već zaista pitanje mira i stabilnosti u svetu.»\nUpravo zbog eventualnih posledica koje bi nezavisnost Kosova imala po svetski poredak Rusija za sada kao jedina članica Saveta bezbendosti ne podržava takvo rešenje. Marti Ahtisari nije želeo da spekuliše da li će Moskva u Njujorku uložiti veto na njegov predlog i time odložiti rešenje kosovskog pitanja.


Suspendovan kineski internet trgovac Alibaba | Gde Investirati\nSuspendovan kineski internet trgovac Alibaba\nGrupa za borbu protiv falsifikovanja saopštila je u petak da je suspendovala iz članstva kinesku kompaniju Alibaba, giganta internet prodaje.\nMeđunarodna koalicija za borbu protiv falsifikovanja saopštila je članicama da je propustila da informiše upravu o konfliktu interesa u kom se nalazi i predsednik te organizacije Robert Barchiesi, preneo je AP.\nKoalicija je navela da je donela takvu odluku posle dojava nekih kompanija o tome da je Alibaba najveće prodajno mesto falsifikovane robe na svetu.\nRanije je agencija Associated Press prenela da Barchiesi ima akcije u kompaniji Alibaba, da je blizak sa upravom te kompanije i da je dozvolio članovima porodice da pomažu u radu Koalicije, prenosi Tanjug.\nPrevious Jagma za Južno kinesko more: Kina napravila 3.200 hektara na veštačkim ostrvima\nNext Predlog da turističke agencije cenu putovanja izražavaju u dinarima\nTags Alibabaon-line trgovinasuspenzija\nNissan pregovara o kupovini udela francuske vlade u Renaultu\nJapanska kompanija Nissan navodno je počela pregovore s francuskom vladom u vezi sa kupovinom njenih 15 odsto akcija kompanije Renault.


Sportske.net - Da se navijači Atletika već danas ne okupe kod "Neptuna"?\nDo kraja je 180 minuta, Atletiko gleda ka kruni, rezervisali su već "kod Neptuna" gde njihovi navijači tradicionalno slave uspehe.\nŠpanija pulsira, u Barseloni veruju u dve pobede koje bi im donele odbranu titule.\nLiga nikada nije bila zanimljivija u ovom veku, "Kolčinjerosi" bi već danas mogli da overe naslov, ako dobiju Malagu, a Barsa ne pobedi u Elćeu. Mogli bi i sa bodom da se raduju, ako Blaugrana izgubi, ali tada ima još jedan uslov, da Real ne pobedi u Vigu.\nMerengese su svi otpisali, potrebno im je malo čudo, odnosno da se poklope svi rezultati u poslednjem kolu, ali ove godine je bilo toliko preokreta da više ništa nije nemoguće.\nKada je Atletiko poslednji put osvojio titulu, savladali su Albasete sa 2:0 u odlučujućem meču na "Kalderonu", strelci su bili Kiko i Dijego Simeone. Navijači to uzimaju kao pouzdan znak da bi već danas mogli do šampionske titule.\nIma još jedan, ako se vratimo u sezonu 1976. - 1977. Barselona je tada tri kola pre kraja izgubila titulu u Elćeu, igrali su 0:0, Atletiko je preuzeo prvu poziciju i sa par pobeda do kraja osigurao šampionsku krunu.\nUbedite vi sada "Jorgandžije" da to nisu sudbonosni znaci. Ako oba tima pobede, u poslednjem kolu situacija je jasna, Barsa bi pobedom nad liderom osvojila prvo mesto, Atletiku igraju druga dva znaka.\nReal rekosmo vreba iz prikrajka, ali prvo treba da prežive Luisa Enrikea u Vigu, a onda i da im se sve ostalo poklopi. Iskreno, šanse su nikakve, oni su se već pomirili sa tim da neće osvojiti prvo mesto i razmišljaju samo o "Desimi".\nUtakmice u Vigu, na "Kalderonu" i Elćeu počinju u 19 časova.


Banatsko Aranđelovo » Blog Archive » Zamena kotla u Osnovnoj školi\nUkupna vrednost projekta iznosi 3.319.500,00 dinara + pdv, dok su po osnovu Konkursa za dobijanje bespovratnih podsticajnih sredstava za sufinansiranje realizacije projekata korišćenja biomase za proizvodnju toplotne energije u javnim ustanovama, dobijena sredstva u iznosu od 2.622.405,00 dinara.\nNedostajuća sredstva obezbediće opština Novi Kneževac, budući da se radi o sufinansirajućem projektu.\nInače, projektnom dokumentacijom predviđeno je da se pored zgrade Osnovne škole u Banatskom Aranđelovu, putem novog kotla na pelete greje i zrgada Doma kulutre u Banatskom Aranđelovu, u sklopu koje se nalaze fiskulturna sala, svečana sala mesne zajednice, biblioteka, prostorije KUD-a „dr Gavrilo Pekarović“…\nNa svečanom potpisivanju ugovora, 26. decembra 2014. godine u Pokrajinskoj vladi, prisustvovali su Snežana Bajić (direktorica Osnovne škole), Saša Neckov (član Opštinskog veća za obrazovanje, sport, omladinu i turizam) i Predrag Berić (Pokrajinski poslanik).\nProjekat zamene postojećeg novim kotlom na pelete, planirano je da se realizuje najkasnije do 15. juna 2015. godine.\nTako će škola u Banatskom Aranđelovu do leta dobiti najsavremeniji kotao za grejanje na teritoriji Opštine Novi Kneževac.\nKomentar кlepić ljiljana :\n30 decembra, 2014 u 11:16


Zdravstveni sistem je već pukao: Nemamo ni kreveta ni lekara - Jutarnje.rs\nU kovid bolnicama nema dovoljno mesta da smestimo sve koji bi trebalo da budu u njima, a i ako uspemo da ih smestimo, nema dovoljno zdravstvenih radnika da brinu o njima, to po svim standardima znači da je naš zdravstveni sistem već pukao, upozorava predsednik Sindikata lekara i farmaceuta Srbije Rade Panić.\nZdravstvenom sistemu Srbiji je i pre epidemije koronavirusom, prema zvaničnim podacima, nedostajalo 12 do 15 odsto zdravstvenog kadra u odnosu na ono koliko je propisano kao neophodno za obavljanje zdravstvene delatnosti.\nEpidemija je dodatno opteretila sistem do granica kako je malo ko očekivao, a sve češće informacije o broju zaraženih lekara i medicinskih sestara svakog dana otvaraju pitanje ko će da nas leči ako se ovako nastavi.\nŠta posle dva meseca u skafanderu?\nPrvi čovek Sindikata lekara i farmaceuta upozorava da su nadležni odgovorni jer ne postoje adekvatne smene rada u ovim uslovima.\n“Ako radite mesec u skafanderu, morate mesec dana da se odmorite da biste opet mogli u skafander. Kada ste dva meseca u skafanderu, onda treći mesec ne možete da radite ni van skafendera” naglašava Panić.\nPrethodni tekstTramp najavio da isporuka vakcine protiv korone kreće sledeće nedelje\nSledeći tekstZVEZDI PRIJA LIGA EVROPE: Šampion Srbije srušio Gent u Belgiji\nPotonuo “svemirski brod”: Poplava u kovid bolnici Batajnica


» Organizacije civilnog društva u Domu omladine\nPut Slovačke u EU – izazovi i rezultati\nDa li vazduh moramo da vidimo?\nOrganizacije civilnog društva u Domu omladine\nNa sajmu u EU Info centru predstavljeno je 25 organizacija civilnog društva ,a projekat su finasijski podržali Delegacija EU u Srbiji, Američka agencija za međunarodni razvoj u partnerstvu sa Institutom za održive zajednice, uz podršku Kancelarije za saradnju sa civilnim društvom Vlade Srbije i Balkanskog fonda za demokratiju.\nSajam organizacija civilnog društva, na kome je predstavljeno 25 organizacija\ncivilnog društva, koje je Trag fondacija podržala u okviru projekta Civilno društvo za aktivne zajednice, otvoren je danas, u Domu omladine.\nPosetiocima Sajma organizacije su se predstavile fotografijama, video i promotivnim materijalom,rukotvorinama.\n35 projekat u lokalu\nNa Sajmu su učestvovali i Novosadska biciklistička inicijativa, Odred izviđača iz Bajine Bašte, Udruženje\n“Putokaz” iz Beograda, Omladinska reakcija iz Zaječara, Društvo za dobrovoljni rad i pomoć deci “Osmeh” iz Pirota.\nFinansijski su ovaj projekat podržali Delegacija EU u Srbiji, Američka agencija za međunarodni razvoj, a projekat je realizovan u partnerstvu sa Institutom za održive zajednice, uz podršku Kancelarije za saradnju sa civilnim društvom Vlade Srbije i Balkanskog fonda za demokratiju.\nOrganizaciju Sajma podržali su EU info centar i Dom omladine.\nDirektorka za prikupljanje sredstava i komunikacije Trag fondacije Tanja Bjelanović rekla je da je kroz ovaj projekat podržano 35 projekata na lokalnom nivou.\nOna je rekla da je 35 udruženja građana na lokalu tokom 2013. godine uradilo značajne stvari u 29 lokalnih zajednica, a finansijska podrška za to je iznosila 11,5 miliona dinara.\nU pitanju su bile ekološke teme, uređenje javnog prostora, socijalna inkluzija mladih, promovisanje sporta.\nOni su, između ostalog, uredili nekoliko igrališta i parkova, ostrva na reci Rzav, mladi su očistili okolinu u\nKrupnju, Prijepolju, organizovano je i nekoliko pozorišnih predstava, javnih performansa.\nPromeniti svoje sredine\nEkspert za upravljanje i monitoring EU grantovima na projektu EU podrška Kancelariji za saradnju sa civilnim društvom Vlade Srbije Andreja Tonč najavila je da će 20. i 21.januara biti održana konferencija kojom počinje izrada strateškog okvira i rad na Strategiji za razvoj civilnog društva.\nOna je podsetila da je EU najveći donator za civilno društvo u celom svetu, što se najviše ogleda kroz dodelu grantova.\nMlađa savetnica za praćenje potreba organizacija civilnog društva Kancelarije za saradnju sa civilnim društvom Vlade Srbije Tijana Rolović rekla je da je Kancelarija sufinansirala 12 projekata, a jedan od njih je i Trag projekat.\nOna je rekla da ova Kancelarija podržava civilno društvo, građanski aktivizam, koji se najbolje vidi na primeru aktivnih zajednica u malim lokalnim sredinama koje menjaju svoje sredine na bolje i samim tim utiču na razvoj celog društva.\ncivilno društvoEUEU info centarSrbija\nMladi u akciji u EU info centru\nBum u razvoju aplikacija vredan 63 milijarde evra


Beta 8. decembra 2021. 20:05\nU saopštenju se navodi da je Zvonko Veselinović „lider organizovane kriminalne grupe Zvonka Veselinovića“ i „jedna od najozloglašenijih ličnosti na Kosovu povezanih sa korupcijom“.\n„Organizovana kriminalna grupa Zvonka Veselinovića umešana je u šemu podmićivanja velikog obima, sa kosovskim i srpskim bezbednosnim zvaničnicima koji joj olakšavaju nelegalnu trgovinu robom, novcem, narkoticima i oružjem izmedju Kosova i Srbije“, navodi Ministarstvo finansija SAD.\nČlanovi grupe su, kako se navodi, „u dosluhu sa različitim političarima u nekoliko dogovora na obostranu korist, uključujući podmićivanje kosovskih carinskih zvaničnika početkom 2019. godine, kako bi omogućili siguran prolaz krijumčarima izmedju Srbije i Kosova, kao i drugi slučaj podmićivanja kosovskih carinskih zvaničnika krajem 2017. godine“.\n„Od kraja 2017. godine Zvonko i Žarko Veselinović su imali dogovore sa političarima da pomognu pobedu njihove partije na izborima, da obezbede političke pobede njihovih kandidata i da opskrbe kandidate velikim sumama novca“, navodi se.\nZauzvrat, ti političari bi, kako se navodi, „omogućili braći kontrolu nad odredjenim oblastima za njihovo poslovanje, gde su mogli da se bave nelegalnim poslovnim aktivnostima bez mešanja srpskih vlasti, a pružali bi i poslovne informacije kako bi podržali ulaganja braće“.\nPolitičari bi, kako se dodaje, „nagradili braću Veselinović radeći na tome da im obezbede najbolje infrastrukturne ugovore“.\nOd kraja 2017. godine, Zvonko i Žarko Veselinović su „davali donacije kako bi oprali novac stečen u kriminalnim aktivnostima“, navodi se.\n„Žarko je bio jedan od vođa u organizovanoj kriminalnoj grupi Zvonka Veselinovića, učestvujući sa bratom i organizovanom kriminalnom grupom u aktivnostima krijumčarenja, nasilnih zastrašivanja kompanija, njihovim gradjevinskim i infrastrukturnim projektima, i u projektima razvoja telekomunikacija“, piše u saopštenju.\n„Veselinović i njegovi saradnici u organizovanoj kriminalnoj grupi, Milan Radoičić, Željko Bojić i Marko Rosić, imenovani su u optužnici za ubistvo, a svako od njih je u atentatu odigrao ulogu za kriminalnu grupu“, navodi se.


Isticanje firme – ICR\nNekoliko privrednika se obratilo sa pitanjem da li tržišna inspekcija ima pravo da sankcioniše preduzeće ukoliko nije istaklo naziv firme na vidnom mestu. Prema Zakonu o trgovini („Sl. glasnik RS“, br. 53/2010), u članu 42. stav 1. utvrđena je obaveza trgovca da na prodajnom mestu ima vidno istaknuto poslovno ime, odnosno naziv ili skraćeno poslovno ime, a u stavu 2. istog člana, obaveza trgovca da na prodajnom objektu ima istaknute i osnovne podatke o tom prodajnom objektu, i to naročito vrstu trgovinskog formata, u skladu sa propisanom klasifikacijom.\nPrema članu 42. Zakona o trgovini, može se, dakle, konstatovati da postoji dužnost trgovca da istakne poslovno ime (firmu) na objektu, koji spada u navedenu klasifikaciju prodajnog objekta koji je u funkciji trgovine na malo.\nMeđutim, u smislu Zakona o finansiranju lokalne samouprave („Sl. glasnik RS“, br. 62/2006), prema članu 16. stav 1., firma jeste svaki istaknuti naziv ili ime koje upućuje na to da pravno ili fizičko lice obavlja određenu delatnost.\nImajući u vidu da je poslovno ime naziv pod kojim privredno društvo posluje (član 17. Zakona o privrednim društvima – „Sl. glasnik RS“, br. 125/2004), u skladu sa navedenim propisima, neophodno je isticanje poslovnog imena i na objektima u kojima se ne vrši prodaja robe, iz razloga što bez ovih poslovnih objekata (skladišta, administrativne prostorije), privredno društvo ne može obavljati svoju delatnost, uvažavajući činjenicu da skladište i administrativne prostorije čine fizičku, funkcionalnu i tehničko-tehnološku celinu namenjenu obavljanju prometa.\nZnači, obaveza svakog privrednog subjekta jeste da bez obzira na delatnost kojom se bavi, na vidnom mestu istakne svoje poslovno ime.


Zolja do Vučićeve kuće stigla iz Doboja?! - Portal 072info\nZolja do Vučićeve kuće stigla iz Doboja?!\nMinistar unutrašnjih poslova Srbije Nebojša Stefanović rekao je da je završeno DNK vještačenje i da na oružju pronađenom u blizini porodične kuće premijera Srbije Aleksandra Vučića postoje tragovi najmanje tri lica.\nOdgovarajući na pitanje poslanika Nove Srbije Dubravke Filipovski, ministar je rekao da je vještačenje pokazalo da postoje tragovi tri lica na ručnom bacaču, ručnim bombama i na municiji.\nObjasnio je da su tragovi jedni preko drugih i dodao da je u tom slučaju veoma teško utvrditi ko je donio oružje.\nKako je rekao, istraga se intenzivno nastavlja. Otkriveno je da je zolja proizvedena u jednoj od fabrika namjenske industrije na prostoru bivše Jugoslavije i da je dospjela u Doboj, pa potom u Jajince.\nStefanović je naveo da je malo vjerovatno da je oružje slučajno donijeto u šumu da bi se tu odložilo i ponovio da se istraga u vezi sa tim nastavlja.\nStefanović je jučer rekao da je utvrđeno porijeklo jednog dijela naoružanja, odnosno da dio ručnog bacača, “zolje”, potiče sa ratišta iz Hrvatske, a da dvije od četiri bombe potiču sa ratišta iz BiH, sa područja Sarajeva.\nPrethodni članakZENICA Jesenja faza sistematske preventivne deratizacije\nSljedeći članakZenička policija zbog saobraćajnih prekršaja oduzela dva vozila


Bećaj: Merkel nije uspela da približi stavove Kosova i Srbije - Kosovo Online\nBećaj: Merkel nije uspela da približi stavove Kosova i Srbije\n15. Septembar 2021. • 11:51\nPolitički analitičar Beljulj Bećaj izjavio je za Kosovo onlajn da nemačka kancelarka Angela Merkel ima velike zasluge za unapređenje odnosa zemalja Zapadnog Balkana, navodeći da je ona “uradila sve što je bilo u njenoj moći da približi njihove stavove i interese”.\nU prilog tome Bećaj navodi oproštajnu posetu Srbiji i Albaniji, ali i sastanke koje je Merkel održala sa liderima zapadnobalkanske šestorke.\n“Ona je ostavila trag u našim odnosima, u Srbiji, na Kosovu i u Albaniji. Sama činjenica da je odvojila vremena, ne samo za Srbiju i Albaniju, nego i za premijere regiona, dokazuje da je ona ostala veliki saveznik i promoter približavanja svih regionalnih interesa, koji su deo interesa Nemačke”, kaže Bećaj.\nOn ukazuje da su odnosi Srbije i Nemačke za vreme vladavine Angele Merkel značajno poboljšani, ali da su uprkos njenim velikim naporima, odnosi Kosova i Srbije ostali na početnoj poziciji.\n“Sama činjenica da je Srbija za pet puta poboljšala svoje trgovinske odnose sa Nemačkom, dokazuje da je tokom njene vladavine bilo dosta međusobnih interesa i približavanja između Srbije i Nemačke. Kancelarka Merkel je bila spremna da u okviru svojih mogućnosti i interesa Srbije i Kosova približi stavove, kako bi došlo do sveobuhvatnog sporazuma, ali nažalost nije uspela da u toj misiji ostvari svoj cilj”, ističe Bećaj.\nNaročit doprinos Angele Merkel u dijalogu Kosova i Srbije Bećaj pripisuje na zauzimanju njenog jasnog stava po pitanju razmene teritorija, koja se, kako podseća, žestoko usprotivila toj ideji.\n“Mislim da je njena uloga bila presudna u kontekstu inicijative koja je prethodno bila načeta od Vučića i Tačija o sporazumu koji je podrazumevao teritorijalne podele. Ona je bila faktor koji je na neki način zaustavila tu ideju”, smatra Bećaj.\nBećaj na kraju kaže da je Merkel potvrdila da Nemačka ne menja politiku kada je reč o ovom regionu i da Berlinski proces ostaje na snazi kao mehanizam za približavanje EU.\nBeljulj Bećaj Angela Merkel Nemačka Berlinski proces Aleksandar Vučić Hašim Tači\nBećaj: Loše upravljanje epidemijom odraziće se na rezultat Samoopredeljenja na izborima\nBećaj: Kurti mora da ima realniji pristup dijalogu sa Srbijom


Donacija pogonskog motora Mašinskom Fakultetu Univerziteta u Sarajevu - Akta.ba\nDonacija pogonskog motora Mašinskom Fakultetu Univerziteta u Sarajevu\n13.07.2017. 08:53 / Izvor: Akta.ba\nStudenti i profesori Mašinskog fakulteta Univerziteta u Sarajevu, zahvaljujući donaciji ASA Osiguranja, usavršavaće svoje praktično znanje na motoru s unutrašnjim sagorijevanjem najnovije generacije.\nKvalitet nastave na Katedri za motore i vozila Mašinskog fakulteta Sarajevo bit će dodatno unaprijeđen i studenti će iz prve ruke moći vidjeti kako funkcionišu i koje su to najnovije tehnologije koje se koriste pri razvoju i unapređenju motora s unutrašnjim sagorijevanjem, kako s aspekta konstrukcije motora tako i s aspekta odvijanja procesa u samom motoru.\nDonaciju pogonskog motora najnovije generacije predao je gospodin Arnes Hadžiosmanović Direktor Sektora procjene i likvidacije šteta iz ASA Osiguranja. Prof. Dževad Bibić zahvalio se na donaciji, naglasivši da je ovo nastavak i do sada uspješne saradnje Mašinskog Fakulteta i ASA Osiguranja i da se saradnja neće završiti na jednom projektu, nego da će se ovim korakom u većoj mjeri povezati Katedra za motore i vozila Mašinskog fakulteta Sarajevo, kao obrazovne i istraživačke organizacije, sa privrednim sektorom, naravno na obostrano zadovoljstvo.\nTAGOVI: asa osiguranje donacija mašinskom fakultetu praktično znanje na motoru s unutrašnjim sagorijevanjem nastava na Katedri za motore Donacija pogonskog motora najnovije generacije Prof. Dževad Bibić Arnes Hadžiosmanović Sektor procjene i likvidacije šteta ASA Osiguranja\nASA Osiguranje pokazuje zašto je šampion u brzini isplate šteta


Prvi električni automobil Mercedesa će biti predstavljen 4. septembra (Video) - Auto Republika\nMercedes je danas na društvenim mrežama objavio prvi tizer video serijske verzije koncepta EQC. Ovo će ujedno biti prvi, potpuno električni automobil koji će nositi trokraku zvijezdu uz EQ oznaku, a postavlja se kao direktan protivnik Teslinom Modelu X, kao i nedavno lansiranom Jaguaru I-Pace.\nObjavljeni video klip (iznad) nam otkriva jedan dio dizajna, koji otkriva da su se dizajneri i inženjeri nemačkog giganta itekako potrudili da konceptni model pretoče u realnost. Ono po čemu će se ovaj automobil najviše isticati na putu je sigurno LED svjetlosna traka postavljena čitavom širinom prednjeg dijela automobila.\nKako su ranije iz Mercedesa kazali, EQC će biti opremljen baterijom kapaciteta 70 kWh, zahvaljujući kojoj bi vozilo trebalo da posjeduje do 500 kilometara autonomije, a prosjek između dva punjenja bi trebao biti oko 400 kilometara.\nŠto se snage tiče, EQC je opremljen sa dva elektromotora, koji kombinovano isporučuju oko 400 konjskih snaga. Iz Mercedesa tvrde da će sprint do “stotke” trajati nešto kraće od 5 sekundi, ali ništa ne možemo znati zasigurno do zvaničnog predstavljanja koje će se desiti 4. septembra.\nDa li se zbog ulaska velikih igrača, poput Mercedesa sa EQC i Audija sa dolazećim E-Tron, Ilonu Musku tresu koljena, to ostavljamo sami da procjenite. Ono što je sigurno jeste da će ovo biti ogroman udarac za, trenutno najvećeg proizvođača električnih automobila, Teslu.\ntags: EQC koncept mercedes premijera tizer\nprevious Predstavljen Ferrari 488 Pista Spider na Pebl Biču\nnext Obustavljena proizvodnja modela Audi RS3, razlog WLTP\nTesla Model Y na scenu stupa 2020. i donosi „revoluciju u proizvodnji“


Nemar prema talentovanim đacima - Društvo - Dnevni list Danas\nPočetna » Društvo » Nemar prema talentovanim đacima\nDruštvo za strane jezike ostalo nemo na zahteve roditelja i nastavnika\nNemar prema talentovanim đacima\nIako se interesovanje za učenje takozvanog drugog stranog jezika smanjuje, i mali broj đaka učestvuje na takmičenjima iz ovih jezika (nemački, francuski, ruski, španski, italijanski) Društvo za strane jezike to očigledno ne brine.\n1Piše: V. Andrić 13. marta 2020. 10.30\nFoto: Zoran Mrđa/ FoNet\nOno će po svoj prilici ostati bez dela takmičara koji su izborili plasman na okružni nivo, a istovremeno su se plasirali i na okružno takmičenje iz fizike. Oba takmičenja za učenike osnovne škole se održavaju u subotu, 14. marta, s tim što fizika počinje 10, a strani jezik u 11 sati.\n– Moj sin se plasirao na okružna takmičenja iz francuskog i fizike i to sa maksimalnim brojem bodova i sada mu se ovo dešava. Tako je to u ovoj državi, dobra deca se kažnjavaju. Pisala sam Društvu sa molbom da se takmičenje pomeri i dobila nejasan odgovor da je „ovo u interesu većine učenika koji su se odlučili za jedan predmet“. Da li mi neko može objasniti kako to interes dece koja vole i strani jezik i fiziku ugrožava interes većine – samo je jedan od komentara na Fejsbuk stranici Društva za strane jezike.\nU sličnom položaju su i đaci koji su se plasirali na okružno iz engleskog jezika, jer se ono održava 15. marta, takođe u 11 sati, a istog dana su i opštinska iz biologije i istorije. Za razliku od Društva za strane jezike koje je ostalo nemo na molbe roditelja i nastavnika, Srpsko biološko društvo je pokazalo da se, ako postoji dobra volja, preklapanje takmičenja može izbeći. Biolozi su, naime, odlučili da pomere početak svog opštinskog takmičenja, kako bi izašli u susret osnovcima koji bi istog dana želeli da učestvuju i na istoriji.\n– Ovde je reč isključivo o nemaru i neodgovornom ponašanju prema učenicima koji su inače u obrazovnom sistemu prilično zapostavljeni. Naš obrazovni sistem nažalost nema kapacitet da odgovori na sve potrebe učenika, usled čega najčešće stradaju oni koji „mogu sami“, kojima tobože nije potrebna dodatna podrška, jer su uspešni i bez nje. To je ozbiljna zabluda. Njima je itekako potrebna značajna podrška, negovanje talenata i motivacije da istrajavaju u svojim visokim postignućima. A mi ne samo da im ne obezbeđujemo to, prepuštajući ih sopstvenom i entuzijazmu pojedinačnih nastavnika i roditelja, nego ih još i saplićemo na najbazičnijem koraku – onemogućavamo ih da idu na takmičenja na koja žele. Za mene je to vrhunska neodgovornost nadležnih – kaže za Danas Nevena Buđevac, psihološkinja i docentkinja na Učiteljskom fakultetu u Beogradu.\nOna ukazuje da mnoga od izuzetno važnih i deklarativno proklamovanih načela kvalitetnog obrazovanja u našem sistemu ostaju samo na nivou izrečenog.\n– Odgovornima su usta puna velikih reči o podršci obrazovanju, o zalaganju za individualizaciju obrazovanja uz uvažavanje svih razlika sa kojima deca ulaze u obrazovni sistem, bile one sociodemografske ili razvojne, kao u ovom slučaju. Ali ono što dosledno vidimo jeste da se sa tih reči uglavnom ne prelazi na dela, čak i onda kada se na vrlo jednostavan način može rešiti problem koga smo svi svesni, uključujući i odgovorne u Ministarstvu prosvete koji znaju za ovaj problem već godinama. Jer niko me ne može ubediti da je pitanje kalendara školskih takmičenja nerešivo, a ako neko ko vodi resor obrazovanja u ovoj zemlji misli da jeste nerešivo, onda mi imamo veći problem nego što nam se čini – poručuje Buđevac.\nBez odlaganja takmičenja\nMinistarstvo prosvete saopštilo je da se takmičenja i smotre ne odlažu zbog korona virusa već je potrebno da se učenici pre početka okupe na otvorenom prostoru i da se sukcesivno uvode u učionice.\ndrugi strani jezik, Škola, Školska takmičenja, strani jezik, Takmičenja, Učenici\n13. marta 2020. u 12.13\nPa nema takve dece visw od 10 po predmetu, neka ih puste na sledeći nivo takmičenja uz potvrdu da su učestvovali na onom drugom koji je bio istog dana… Nikakva drama, ako momak bude sps9, proci ce i visi nivo i nikome šteta, nije to NBA i nece nikoga ostetiti novcano itd


Završena prva faza radova na Carinskom terminalu u Bloku 43 - Telegraf.rs\n31/08/19 | 09:04\n"Parking servis" završio renoviranje šalter sale Carinske ispostave u Logističkom centru na Novom Beogradu\nŠalter sala Carinske ispostave Terminal Beograd na Novom Beogradu pretrpela je opsežnu rekonstrukciju. „Parking servis“, koji upravlja Logističkim centrom u kome se ispostava nalazi, za potrebe Carine rekonstruisao je prvi nivo ovog poslovnog prostora površine 224 m2. Radovi su trajali mesec dana, a Carina je sada dobila novu, veću, komfornu šalter salu i kancelariju sa 26 radnih mesta, kao i server sobu, prijemni prostor, kuhinju i dva toaleta.\nDemontirani su stari podovi, pregrade, plafoni, skinute zidne obloge, uklonjene postojeće instalacije i nameštaj. Urađena je kompletna funkcionalna reorganizacija postojećeg prostora, ugrađena termoizoalcija u fasadne zidove, izrađeni novi podovi, plafoni, instalacija slabe i jake struje, postavljena LED rasveta. Ugrađen je i sistem ventilacije, koji ranije nije postojao, a koji sada doprinosi boljem kvalitetu vazduha u kancelarijama, kao i savremeni sistem klimatizacije prostora. Prizemlje je opremljeno novima nameštajem savremenog dizajna.\n„Parking servis“, u čijim prostorijama se Carina nalazi, pri kraju je uređenja i drugog nivoa ove poslovne zgrade. Po završetku radova, bolje uslove će imati kako zaposleni Carine, tako i stranke koje svakodnevno završavaju carinske formalnosti u Carinskoj ispostavi Terminal Beograd.\nCarinski terminal u Bloku 43


BiH treba da ostane neutralna u rusko-ukrajinskoj krizi – ASinfo Portal\nBiH treba da ostane neutralna u rusko-ukrajinskoj krizi\nBANJALUKA, SARAJEVO – Kriza u rusko-ukrajinskim odnosima zasad ne bi trebalo da utiče na odnose te dvije zemlje s BiH, koja ne bi smjela da se pridruži sankcijama Rusiji, već da gleda vlastiti ekonomski interes, smatraju analitičari.\n“Što se tiče same BiH i našeg direktnog odnosa prema Rusiji i Ukrajini, kao i njihovog odnosa prema nama, ne bi trebalo da bude nikakvih promjena, jer nemamo nikakvih sporova niti očekujem da se BiH pridruži bilo čijim sankcijama protiv Rusije. Jedino što bi moglo ugroziti ovu trgovinu mogle bi biti neke ekstremne sankcije EU kojima se onemogućava i promet robe preko njene teritorije u trgovini s Rusijom, jer tada bi moglo doći i do obustave transporta plina za BiH i našeg izvoza za Rusiju”, kaže za “Nezavisne novine” ekonomista Igor Gavran.\nMoglo bi, kako dodaje, doći i do problema s plaćanjima ako dođe do blokade finansijskih tokova prema Rusiji od strane EU i da to oteža transakcije i preko bh. banaka, ali smatra da bi se takve prepreke mogle zaobići sve dok nema fizičkih prepreka za promet robe.\n“U svakom slučaju, mreža sankcija i eventualna dalja eskalacija krize mogu se odraziti na globalne cijene energenata i poremećaje u lancima snabdijevanja, koji bi posredno mogli uticati negativno i na BiH. Ono što bi moglo ipak biti i pozitivno jeste da eventualno jačanje sankcija i prekid ili umanjenje obima trgovine s Rusijom većeg broja zemalja koje danas tamo izvoze može otvoriti prostor bh. izvoznicima da uđu na rusko tržište ili povećaju svoj trenutni izvoz”, kaže on.\nTakođe, kako dodaje, ako bi Rusiji bio otežan plasman nafte i plina na druga tržišta, a ostalo im dostupno tržište BiH, mogli bi imati jaču pregovaračku poziciju i tražiti povoljnije cijene.\n“Ne sumnjam da će biti pritisaka na BiH da se pridruži sankcijama EU ili SAD, ali to bi bilo ekonomski štetno za nas i nadam se da se neće dogoditi već ćemo slijediti svoj vlastiti ekonomski interes”, poručuje Gavran.\nMiloš Šolaja, profesor međunarodnih odnosa i spoljne politike na Fakultetu političkih nauka Univerziteta u Banjaluci, komentarišući tenzije između Rusije i Ukrajine, ističe da BiH ničim ne utiče na tu krizu.\nU izjavi za “Nezavisne novine” on je dodao da je riječ o novoj situaciji, koja bilježi promjene u kompletnom globalnom poretku, a strane koje učestvuju treba da se opredijele na koji način će da definišu svoje stavove, ponašanje i politike.\n“Govoriti o tome kako se globalna situacija odnosi na BiH, to je isto kao govoriti o tome kako se državni udar u Paragvaju odnosi na BiH. Ali, pitanje je kako će se globalni igrači odnositi prema situaciji na Kosovu i njegovom samoproglašenju. To je uporedivo. RS s tačke međunarodnog prava ima regulisan status”, kaže Šolaja.\nMilorad Dodik, srpski član Predsjedništva BiH, ističe da ima simpatije prema nekim zemljama, ali da je, kada je u pitanju stanje u Ukrajini, najbolje da BiH ostane neutralna. Smatra da stav Željka Komšića i Šefika Džaferovića i osuđivanje “napada Rusije na Ukrajinu” nije zvanični stav BiH.\n“Oni na ovaj način nastavljaju da dijele BiH, da derogiraju zvanične organe BiH. Njihov stav je privatni stav, nije zvanični stav institucija i mislim da je samo zloupotrijebljena ova situacija”, naveo je Dodik.\nIstiče da je kompleksna situacija na Balkanu, jer je međunarodni intervencionizam u posljednjih 20 godina učinio nerede i stvorio neodrživo stanje u BiH.\n“Nema čovjeka koji ne može da se nasmije na to da oni govore da je Rusija skršila međunarodno pravo, a Velika Britanija i SAD nema šta nisu učinile da krše međunarodno pravo, i na Kosovu gdje su ga priznali”, naveo je Dodik.\nS druge strane, predsjedavajući Predsjedništva BiH Željko Komšić najoštrije je osudio, kako je naveo, “napad Rusije na teritoriju Ukrajine”.\n“Teritorijalni integritet i suverenitet država članica UN-a se mora poštovati. To je zagarantirano međunarodnim pravom. Nasilne akcije pojedinih država koje svoje aspiracije za teritorijima drugih država žele ostvariti vojnom silom moraju naići na snažnu osudu i odgovor institucija UN-a i civiliziranog svijeta”, naveo je Komšić.\nŠefik Džaferović, član Predsjedništva BiH, naveo je da BiH poštuje i podržava teritorijalni integritet i suverenitet Ukrajine te osudio odluku Rusije da prizna dvije ukrajinske regije kao države, “čime je izvršena flagrantna povreda međunarodnog prava”.\nIgor Kalabuhov, ambasador Rusije u BiH, napominje da je priznanje Donjecka i Luganska istorijski trenutak za Rusiju i sve ljude u ovim pokrajinama, ali i za njega pošto je rodom iz Donjecka.\nKomentarišuci ukrajinsku krizu, ambasador BiH u Rusiji Željko Samardžija kazao je da situacija u Donbasu nije dobra.\n“Veliki broj izbjeglica je u Rusiji, sa druge strane intezivno naoružavanje Ukrajine i to sve ne miriše na dobro”, ocijenio je Samardžija.\nAmbasador BiH pri OEBS-u i UN-u Siniša Bencun kaže da je na OEBS-ovoj misiji u Ukrajini angažovano više od 50 osoba iz BiH, s tim što ih je 42 na terenu, dok su ostali na odmoru, a niko od njih nije tražio da bude izmješten iz te zemlje.\nNezvisne Novine ( Dragan Sladojević )


Pedesetak najbogatijih privrednika iz zemalja Zaljeva dolaze na Sarajevo Business Forum 2018 | Bosna Bank International\nČlanovi IDB-ovog i ADIB-ovog poslovnog kluba su ugledni biznismeni koji se nalaze na listi najbogatijih ljudi u arapskom svijetu. IDB i ADIB su osnivači BBI banke i na ovogodišnji SBF pozvali su svoje VIP klijente kako bi im predstavili potencijale BiH. Poseban akcent tokom posjete uglednih gostiju bit će na uspostavljanju direktne saradnje na polju investiranja u BiH i regiona između VIP klijenata poslovnih klubova ADIB-a i IDB-a, VIP kluba i odjeljenja za investicije BBI banke i domaćih privrednika i vlasnika projekata. Planirano je da BBI banka upravlja investicionim portfoliom VIP klijenata ADIB-a i IDB-a u poslovima investiranja u BiH i region.\nInače, članovi ADIB-ovog poslovog kluba mogu biti samo najutjecajniji vlasnici najvećih kompanija iz ovog dijela svijeta. Planirano je da ugledni gosti aktivno učestvuju u radu Foruma, te održe sastanke sa članovima BBI VIP Business Cluba.


NSinfo: Ikeu posetilo preko milion ljudi - u planu investicije od 50 miliona evra, 400 novih radnih mesta...\nIkeu posetilo preko milion ljudi - u planu investicije od 50 miliona evra, 400 novih radnih mesta...\nŠvedska kompanija Ikea uradila je studiju koja je pokazala da je\nisplativo graditi ritejl park pored robne kuće u Beogradu.\n"Analiziramo sada i radimo na studiji koja gleda potencijal tržišta Beograda za komercijalni prostor, koji bi to profil trgovaca bio koji bi radili na tom prostoru. Studija je završena i deluje obećavajuće", rekao je Lalić.\n"Sada se završava i obilaznica i bitno je da imamo infrastukturu jer već do sada je Ikeu u Bubanj potoku posetilo milion i 200 ljudi. Pored toga planiramo da uvežemo taj deo Beograda koji je nekad bio močvara. Ritejl park će da zahteva dodatna ulaganja i infrastrukturu, ali biće to jedan razvoj komercijalnog dela prestonice", dodao je.\n"Radimo na unapređenju, i zadovoljni smo i na bazi toga planiramo dalje investicije, jer navike potrošača se menjaju, sve više ljudi kupuju onlajn".\nizvor: b92.net, foto: facebook.com/IKEA.rs\n... ap vojvodina, ekonomija, ikea, investicije, Novi Sad, posao, srbija, ulaganje


Centar za bezbednost dece na internetu organizuje predavanje na Ekonomskom fakultetu - Kragujevac Danas\nUNITAS fond, Crveni Krst Kragujevca i Nacionalni kontakt centar za bezbednost dece na internetu, osnovan od strane Ministarstva trgovine, turizma i telekomunikacijama, u saradnji sa Ekonomskim fakultetom Univerziteta u Kragujevcu organizuju predavanje koje će biti održano 5. marta 2019. godine, sa sa početkom u 18,00 časova (Sala E5 na Ekonomskom fakultetu).\nTema predavanja je “Prevencija i edukacija omladine od trgovine ljudima”. Svi prisutni, koji su zainteresovani za ovu temu, imaće priliku da pogledaju igrano-edukativni film “Posmatrači” i nakon njega moći da diskutuju na ovu temu.\nTrgovina ljudima, prema definiciji Ujedinjenih nacija, podrazumeva vrbovanje, prevoz, transfer, smeštaj ili prihvat lica, upotrebom pretnje ili upotrebom sile, u svrhu eksploatacije. Broj žrtava na globalnom nivou u 2016. godini bio je 40.3 miliona žrtava, a zarada je bila 150 milijardi dolara.\nUNITAS Fond se bavi borbom protiv trgovine ljudima putem edukacije i prevencije, posebno kroz projekat “Prevencija rizika od trgovine ljudima, dece i mladih u Srbiji”, kao i podizanjem svesti putem dokumentano-igranog filma “Posmatrači”, koji je baziran na istinitim pričama.\nCrveni krst Kragujevac svoju ulogu u borbi protiv trgovine ljudima zasniva na edukaciji pojedinaca i grupa da prepoznaju problem a koji se obučavaju da u svojim sredinama dalje šire znanja o opasnostima koje ova pojava nosi i posledicama koje izaziva u društvu.\nNacionalni kontakt centar za bezbednost dece na internetu, osnovan od strane Ministarstva trgovine, turizma i telekomunikacijama se bavi edukacijom i savetovanjem dece, roditelja i nastavnika kako pravilno da koriste digitalne tehnologije.\nCentru se može prijaviti svako nasilje i uznemiravanje dece na internetu, pretnje, ucene, dečija pornografija, kontaktiranje od strane predofila, nerpimeran sadržaj, krađa indentiteta na besplatan broj telefona 19833.\nTags: bezbednost, Centar za bezbednost dece na internetu, deca, Ekonomski fakultet Kragujevac, internet, Kragujevac\nPrevious Kamerna dela ruskih kompozitora na Univerzitetu\nNext Nema više kućnih ljubimaca na opštinskom travnjaku


Arhiva Skandal – Stranica 3 od 128 – sarajevograd.me\nPoglavar Islamske zajednice u Bosni i Hercegovini Husein Kavazović u nedjelju je u svojoj bajramskoj hutbi (propovijedi) oštro kritizirao sve one koji objedama šire laži o muslimanima u njegovoj zemlji, pozvavši vjernike da se takvima odlučno suprotstave, piše mostarski portal HMS blizak Čoviću, koji u naslovu izvještaja naglašava da je Reis Kavazović “umjesto o vjeri […]\nDARKO LAZIĆ OPET PROŽIVLJAVA DRAMU! PJEVAČ HITNO MORA NA OPERACIJU: Ako ovako nastavim, pući će mi…\nZa nekoliko meseci se drastično ugojio… Darko Lazić kaže da mora da smrša čak 50 kilograma kako mu zbog debljine ne bi pukao veštački kuk, koji je ugradio nakon što je u oktobru jedva preživeo tešku saobraćajnu nesreću. Pevač se, međutim, posle udesa vratio starim porocima – obilju hrane i alkohola. Za […]\nKAKO JE PUKLA TIKVA: Progovorila Lepa Brena, evo zašto je u svađi sa Đokovićima, a u rodno Brčko…\nPopularna srbijanska pjevačica otkrila je tajnu staru 17 godina. Beogradski novinari su Brenu upitali o spekulacijama da ju je Srđan Ðoković prije 17 godina pitao da investira u Novaka, i da ona na to nije pristala. – Nisam teniski stručnjak i ne znam za takvu vrstu ponude, ali znam da morate […]\nDODIKOV PREMIJER KAO DA JE PAO S MARSA: U Republici Srpskoj od plaće manje od 600 KM preživljava više od 100.000 radnika, ali to nije…\nOdliv radne snage iz RS-a, kao uostalom iz cijele BiH, masovne migracije u države zapadne Evrope, najviše Njemačku, sada ne bi moglo spasiti ni eventualno povećanje plata, jer se na tome nije radilo pravovremeno. Oko 42 posto radnika u Republici Srpskoj radi za platu manju od 600 KM, što nije ni trećina potrošačke […]\nNa graničnom prelazu Rača danas će doći do prekida rada špeditera u znak protesta zbog namjere Uprave za indirektno oporezivanje BiH da izmjesti carinski terminal sa ove lokacije, najavili su špediteri. Putnički saobraćaj na Rači odvijaće se neometano, ističu iz 18 špediterskih kuća na ovom prelazu koje su najavile protest. U pismu […]\nDODIK PRIZNAO DA JE DOBIO PO PRSTIMA: „Onda smo mi, kada smo vidjeli da SDA kalkuliše, BLOKIRALI RAD Predstavničkog doma, a stav EU-a je da se…\nLider SNSD-a Milorad Dodik u intervjuu za “Nezavisne” govorio je o formiranju novog saziva Vijeća ministara BiH. Hoće li biti Vijeća ministara BiH za mjesec dana kako ste dogovorili u ponedjeljak sa liderima HDZ BiH i SDA Draganom Čovićem i Bakirom Izetbegovićem? Uvjeren sam da ćemo, ako bude političke volje, za mjesec […]\nKONAKOVIĆ UDARA NA BIVŠEG ŠEFA: „Pozivamo Izetbegovića da svim bh. Hrvatima, koji nisu i neće biti članovi HDZ-a, odgovori da li je svojim potpisom njihovu sudbinu isporučio Čoviću…“\nPovodom potpisivanja koalicionog sporazuma između SDA, SNSD-a i HDZ-a BiH, iz Naroda i pravde su pozvali predsjednika SDA, Bakira Izetbegovića, da narodu odgovori na tri ključna pitanja o onome šta su trojica stranačkih lidera konkretno dogovorila. “Izetbegović mora izaći pred svoj narod i jasno reći da li će i do kada tačno Bosna […]\nZAVRŠEN SASTANAK KOD DODIKA: Šarović nezadovoljan objašnjenjem – tvrdi da je Dodik kapitulirao pred Izetbegovićem!\nSporazum SNSD-a, SDA i HDZ-a BiH o formiranju Vijeća ministara BiH prihvatljiv je članovima vladajuće koalicije u RS, potvrdio je predsjednik SNSD-a i srpski član Predsjedništva BiH Milorad Dodik. “Ocijenili smo da su svi elementi ovog sporazuma u skladu sa aktima RS, prije svega, Rezolucijom o vojnoj neutralnosti. Uvijek smo govorili da nije […]\nAmerički predsjednik Donald Trump zamrznuo je svu državnu imovinu Venecuele u Sjedinjenim Američkim Državama, naglo pojačavši ekonomski i diplomatski pritisak za svrgavanje socijalističkog predsjednika Nicolasa Madura. Trumpova izvršna odluka puno je oštrija od sankcija nametnutih venecuelanskoj državnoj naftnoj kompaniji PDVSA i finansijskom sektoru u posljednjih nekoliko mjeseci, kao i od mjera protiv nekoliko […]


Povećanje fondova za prekograničnu saradnju : Inkluzija\nEU je za prekogranične i transnacionalne projekte u kojima Srbija može da učestvuje izdvojila 284 miliona evra za budžetski period 2014-2020, a u Beogradu je 23. februara održan Četvrti regionalni forum na kojem su zemlje Zapadnog Balkana razmatrale mogućnost da se ova sredstva što više i korisnije iskoriste. Škole, bolnice, igrališta, pozorišta, podsticanje turizma i prevencija poplave među glavnim su projektima koji se finansiraju iz programa prekogranične saradnje.\nZa budžetski period 2014-2020. Srbija najviše novca ima na raspolaganju za saradnju sa Rumunijom – 74,9 miliona evra, rečeno je u Kancelariji za evropske integracije, uz napomenu da je reč o novcu za koji se moraju osmisliti projekti da bi se povukao, i koji se deli između zemalja učesnica.\nSledi budžet za saradnju sa Mađarskom – 65,1 milion evra, sa Hrvatskom- 34,2 miliona, Bugarskom – 28,9 miliona evra, Bosnom i Hercegovinom – 14 miliona evra, i Crnom Gorom – 8,4 miliona, i sa Makedonijom – više od 4 miliona.\nPored toga, Srbija učestvuje i u programima transnacionalne saradnje, odnosno Jadransko-jonskoj inicijativi za koju je namenjen 15,7 miliona evra i saradnja Dunav 19,8 miliona.\nMinistarka za evropske integracije Jadranaka Joksimović rekla je na skupu da ovaj vid saradnje donosi konkretnu korist građanima, pa time i povećava podršku građana evropskim integracijama, ali da doprinosi i izgradnji odnosa u regionu.\nŠef Delegacije EU u Srbiji Majkl Devenport (Michael Davenport) naveo je da je jedan od pokazatelja uspeha ovih programa činjenica da uvek ma mnogo više prijava od mogućnsoti za finansiranje.\nNaveo je da je reč o projektima koji se sprovode van glavnih gradskih centara, u područjima koja nekad nisu dovoljno zastupljena u projektima, i koji donose konkretnu korist poput obnovu škola, pozorišta, dečijih igrališta.\nDevenport je rekao da je “impresioniran” i razvojem turizma zahvaljujući ovim fondovima što se, kako je rekao, vidi i po pokazateljima o turizmu. Ovi fondovi se koriste i za prevenciju poplava, koje su 2014. pogodile Srbiju i druge zemlje regiona, naveo je on.


Besplatno prekontrolišite automobil za vožnju u zimskim uslovima – mojKontakt portal – Radio Televizija Kontakt\nAuto-moto savez Republike Srpske i auto-moto društva danas pokreću veliku republičku preventivnu kampanju besplatne kontrole tehničke ispravnosti vozila.\nKampanja pod nazivom “Bezbjedna vožnja u zimskim uslovima 2019.” počinje u 9.00 časova u krugu AMD “Krajina” u Banjaluci, saopšteno je iz AMS Srpske.\nVozači će moći da obave besplatnu kontrolu tehničke ispravnosti vozila u krugu tog AMD u naselju Lazarevo danas i sutra od 9.00 do 15.00 časova, a u srijedu, 6. novembra, od 9.00 do 14.00 časova, navodi se u saopštenju.\n“Cilj kampanje jeste povećanje ukupnog stepena bezbjednosti u saobraćaju i smanjenje broja saobraćajnih nezgoda koje nastaju zbog nepravilne pripreme vozila za zimske uslove vožnje i načina vožnje u zimskim uslovima”, ističu iz AMS.\nU saopštenju se dodaje da će kampanja trajati do 29. novembra i sprovodiće se na području 33 lokalne zajednice širom Srpske, a podršku njenoj realizaciji pružiće Ministarstvo saobraćaja i veza Republike Srpske, Ministarstvo unutrašnjih poslova Republike Srpske, Agencija za bezbjednost saobraćaja Republike Srpske i društveno odgovorna kompanija “Optima grupa”.\nAMS Republike Srpske obavještava sve vozače da je od 1. novembra na svim vozilima u Srbiji obavezno posjedovanje zimske opreme, dok je u Republici Srpskoj, odnosno u BiH, zimska oprema obavezna od 15. novembra.


Izetbegović ne može u ime Predsjedništva BiH podnijeti apelaciju\nNaslovnica Krajina Banja Luka Izetbegović ne može u ime Predsjedništva BiH podnijeti apelaciju\nSarajevo, Banja Luka – Član Predsjedništva BiH iz Republike Srpske Mladen Ivanić izjavio je Srni da predsjedavajući Predsjedništva Bakir Izetbegović ne može sam u ime institucije Predsjedništva pokretati pitanja ustavnosti, pa tako ni u slučaju odluke o održavanju referenduma o Danu Republike Srpske.\n“Instituciju mogu predstavljati samo sva tri člana Predsjedništva ili Savjet ministara u cjelini, a oni ovim povodom nisu imali nikakav stav”, istakao je Ivanić.\nIvanić je rekao da Izetbegović može pokretati pitanja ustavnosti koja smatra bitnim, iako je u ovom konkretnom slučaju Ustavni sud Republike Srpske već rekao da nema smetnje što se Ustava tiče, ali ne može pokretati pitanja i to predstavljati kao sukob između institucija BiH i entitetskih institucija jer on ne predstavlja institucije BiH.\nOn je ocijenio da je sve što se događa povodom referenduma postalo potpuno besmisleno i da proizvodi ogromnu tenziju.\n“Rekao bih da su potezi koje Izetbegović vuče najbolja reklama za potrebu organizovanja referenduma”, rekao je Ivanić i dodao da bošnjački član Predsjedništva svojim potezima podiže jedinstvo srpskog naroda, što će doprinijeti davanju još većeg značaja referendumu nego što bi ga bez njegovih poteza bilo.\nPrema Ivanićevim riječima, biće zanimljivo vidjeti kako će se Ustavni sud BiH, u kojem su i dva člana SDA, reagovati na Izetbegovićevu apelaciju i zahtjev za donošenje privremene mjere obustavljanja primjene odluke Narodne skupštine Republike Srpske do konačne odluke Ustavnog suda BiH po njegovom zahtjevu.\n“Uvjeren sam da Izetbegović već računa na svoja dva člana kao one koji će ga podržati, jer kao bivši visoki funkcioneri SDA sumnjam da će biti u stanju da kažu drugačiji pogled”, ocijenio je Ivanić.\nOn je izrazio nadu da će ambijent koji je stvoren upozoriti ovaj put međunarodne sudije da ne podlegnu pritisku.\n“Moglo bi se vrlo lako desiti da Izetbegović u svemu ovome izgubi”, zaključio je član Predsjedništva BiH iz Republike Srpske.\nIzetbegović je u svojstvu člana Predsjedništva Ustavnom sudu BiH podnio zahtjev za rješavanje ustavnopravnog spora sa Republikom Srpskom zbog odluke o raspisivanju referenduma koju je Narodna skupština Republike Srpske usvojila 15. jula.\nOd Ustavnog suda Izetbegović traži da stavi van snage odluku Narodne skupštine, kao i da obaveže Narodnu skupštinu Republike Srpske da preduzme sve aktivnosti kojima će se anulirati sve odluke i aktivnosti koje su zasnovane na toj njenoj odluci.\nOn je od Ustavnog suda BiH zatražio da donese privremenu mjeru obustavljanja primjene odluke Narodne skupštine Republike Srpske do konačne odluke Ustavnog suda BiH po njegovom zahtjevu.


KAD SAM STRAŠNO LJUT - Trejsi Moroni | Knjižare Vulkan\nŠifra artikla: 127539\nZdravo dete koje ima razvijeno samopoštovanje lakše se nosi s osećanjem ljutnje i ne zauzima isključivo odbrambeni stav u odnosu na druge. Ljutnja je osećanje koje je najteže razumeti. Važno je da dete zna da se svako s vremena na vreme naljuti, i da je to normalno. Ako dozvolimo deci da iznesu svoje mišljenje, pored toga što će osećati da su važna, pronaći će i zdrav način da izbace iz sebe ljutnju.\nPomažući deci da sama nađu rešenja za svoje probleme, jačamo samopouzdanje koje im je potrebno da se na odgovarajući način nose s ljutnjom.


Autor: Redakcija, Bojana Jakšić Kovačević\nPrema Zakonu o prometu nepokretnosti nepokretnosti, u smislu ovog zakona, su: zemljište (poljoprivredno, građevinsko, šume i šumsko zemljište), zgrade (poslovne, stambene, stambeno-poslovne, ekonomske i dr.) i drugi građevinski objekti, kao i posebni delovi zgrada (stanovi, poslovne prostorije, garaže i garažna mesta) na kojima može postojati zasebno pravo svojine.\nParking mesto na građevinskoj parceli na kojoj su izgrađene višeporodične stambene zgrade ne predstavlja garažno mesto, te shodno tome ne predstavlja poseban deo zgrade na kojem može postojati pravo svojine.\nMeđutim, izmenama i dopunama Zakona o planiranju i izgradnji, koje su na snazi počev od 6. novembra 2018. godine, propisano je da se pravo trajnog korišćenja parking mesta u otvorenom stambenom bloku i stambenom kompleksu, koje je investitor preneo pravnim poslom trećem licu, može se dalje prometovati i raspolagati u obimu stečenih prava. Ovim pravnim poslom ne stiču se uslovi za upis svojinskih prava u evidenciju nepokretnosti i pravima na njima, ali se pravni posao kojim se prenosi to pravo može upisati kao zabeležba u evidenciju nepokretnosti i pravima na njima.\nIz citirane zakonske odredbe proizilazi da se može prenositi pravo trajnog korišćenja parking mesta (ne i prava svojine), te da se taj prenos u katastru može upisati u vidu zabeležbe.\nS tim u vezi, potrebno je da lice na koje je investitor ugovorom preneo pravo korišćenja parking mesta, nadležnoj Službi za katastar nepokretnosti podnese zahtev za upis zabeležbe prava trajnog korišćenja parking mesta na predmetnoj katastarskoj parceli.


KONAČNO ELEKTRONSKA UPRAVA I U LESKOVCU - JUGPRESS\nKONAČNO ELEKTRONSKA UPRAVA I U LESKOVCU\nProjekat koji su grad Leskovac i Uslužni centar pokrenuli pre dužeg vremena, ali koji nije zaživeo zbog nedostatka novca, konačno će od 25. maja biti stavljen u funkciju i na uslugu gradjanima .\n„Elektronska uprava podrazumeva način organizovanja javnog sektora radi povećanja njegove efikasnosti, transparentnosti, i veće dostupnosti građanima.\nKoncept elektronske uprave iz osnova menja način komunikacije građana, ali i privrede sa lokalnom samupravom, jer eleminišemo posrednike u toj komunikaciji. Krajnji cilj elektronske uprave je da se poveća dostupnost svih javnih službi građanima, rekao je gradonačelnik Leskovca Goran Cvetanović na prezentaciji projekta „Sistem 48“.\nOvim sistemom predviđeno je da sva javna preduzeća i neke gradske uprave, pre svega one koje su najpotrebnije građanima, Gradska uprava za urbanizam i komunalno stambene poslove i uprava za inspekcijske poslove, reaguju i reše problem na koji ukažu građani u vremenskom periodu od 48 sati. ovaj sistem biće ukjlučena sva javna i javno komunalna preduzeća čiji je osnivač grad, kao i PWW, ali ne i „Metroparking jug“.\nGrađani će moći da prijave problem putem veb portala, ili moilne aplikacije, uz mogućnost da se prikaže i fotografija, kako bi nadležna uprava ili javno komunalno preduzeće mogli problem što pre da reše. Ovaj softver i softver elektonski servis dijaspori uradio je član Gradskog veća Srećko Stamenković besplatno, čime je postignuta značajna ušteda. Inače, budžetom grada za ovu godinu je predviđeno 550.000 dinara za elektronsko osavremenjavanje uprave. Besplatno će biti i održavanje softvera, dok neke opštine za ove namene mesečno izdvajaju od 30 do 50.000 dinara, rekao je Cvetanović.\nKoristeći aplikaciju „Sistem 48“ građani na vrlo jednostavan način mogu da prijave problem koji imaju.\nNa početnoj strani automatski se javlja elektonski obrazac koji građani popunjavaju ćiriličnim ili latiničnim pismom.\nSistem je dostupan putem veb portala (adresa sistem48.grad leskovac.org) i putem android aplikacije, koja se može preuzeti sa zvaničnog sajta grada Leskovca i Uslužnog centra, kao i android aplikacije koja može da se preuzme i instalira na mobilni telefon. Zahtev na obrascu može da se uputi nekom javnom preduzeću ili gradskoj upravi. Nakon toga, unosi se ime i prezime i broj telefona ili mejl adresa. U polju „zahtev“ unosi se kratko informacija o problemu koji se prijavljuje.\nU drugom delu postoje dve opcije koje nisu obavezne, ali su poželjne.\nU pitanju je opcija „slika“ i postoji mapa grada na kojoj može da se precizno definiše lokacija na kojoj se nalazi problem.\nNajbitnija je povratna informacija, u čemu je i prednost ove aplikacije.\nTo se prati preko pregleda zahteva, zahtev građana pojaviće se na ovoj stranici čim bude zaveden.\nTako građani mogu da prate status svog zahteva, a klikom na lupicu sa strane mogu da pročitaju odgovor koji je ostavila nadležna služba. U delu pretraga može se obaviti pretraga svih zahteva po datumu ili nekom drugom kriterijumu.\nOva aplikacija ima i administratorski baner koji je namenjen gradskim upravama i javno komunalnim preduzećima, i interesanto je to da program automatski generiše različite vrste izveštaja, tabelarne, grafičke, grupne i pojedinačne, rekao je u prezentaciji aplikacije „Sistem 48“ njegov kreator Srećko Stamenković.


Tag / Vladimir Bulatović / Vesti online\nZbog snega odložene utakmice 25. kola Superlige\nSuperliga: Odluku o terminu derbija doneli su naši organi\nZajednica klubova Superlige Srbije saopštila je danas da su odluku o terminu 154. večitog derbija između Crvene zvezde i Partizana doneli njeni relevantni organi.\nMnogo bure u srpskom fudbalu i u danima pauze zbog obaveza nacionalnih timova.\nZvezda slavi 72. rođendan protiv Partizana\nSuperliga: Bez fudbala u Lučanima, možda i u Novom Pazaru i Ivanjici\nOtkazan Super kup Srbije!\nPompezno najavljena utakmica za trofej srpskog Super kupa, koja je planirana za 11. jul između šampiona Partizana i osvajača kupa Čukaričkog neće biti odigrana.\nDirektor lige: Nemoćni smo!\nDirektor Super lige Vladimir Bulatović rekao je da sukobima na fudbalskim utakmicama u Srbiji mora da se stane na put i poručio da će kazne za 148. "večiti" derbi uskoro biti donete.\nzurnal.rs 2 komentara\nParada ponosa odlaže fudbal\n"U stalnoj smo komunikaciji sa policijom, čekamo odgovor do srede, ili četvrtka, kada će biti poznato da li će se za vikend igrati kolo ili ne", rekao je Vladimir Bulatović, direktor Super lige.\nPretposlednje i poslednje kolo fudbalskog šampionata Srbije, koje je dva puta odlagano zbog poplava, definitivno će se igratu u nedelju 25. maja i u sredu 28. maja, potvrdio je direktor Super lige...